cyanic-selkie/wikianc huggingface dataset:
മെലങ്ങ്
മിതമായ കാലാവസ്ഥയ്ക്ക് ഈ നഗരം അറിയപ്പെടുന്നു. ഡച്ച് കോളനിവൽക്കരണത്തിന്റെ കാലത്ത്, യൂറോപ്യൻ താമസക്കാരുടെ ഒരു പ്രധാന കേന്ദ്രമായിരുന്നു അത്. അന്താരാഷ്ട്രതലത്തിൽ വിനോദസഞ്ചാരികളെ ഇവിടേക്ക് ആകർഷിക്കുന്നു. ഏഷ്യൻ സാമ്പത്തിക പ്രതിസന്ധിയുടെ അനേകം ഫലങ്ങൾ ഒഴിവാക്കാൻ മെലങിന് കഴിഞ്ഞു. അന്നുമുതലുള്ള സ്ഥിരമായ സാമ്പത്തിക, ജനസംഖ്യാ വളർച്ചയാണ് ഇവിടെയുള്ളത്.
പദോല്പത്തി
മെലങിന്റെ പേരു നൽകുന്നത് അനിശ്ചിതത്വത്തിലാണ്. മെലങ്ങ്കുസെവാര എന്ന വാക്കിൽ നിന്ന് മെലങ്ങ് എന്ന് വിളിക്കപ്പെടുന്ന വാക്ക് ഉരുത്തിരിഞ്ഞുവെന്നാണ് ഒരു സിദ്ധാന്തം പറയുന്നത്. "ദൈവം വ്യാജം തകർക്കുകയും ശരിയായത് നടപ്പിലാക്കുകയും ചെയ്തു" എന്നർത്ഥം. ഒരു പുരാതന കാലഘട്ടത്തിൽ നിന്ന് ഈ വാക്ക് എടുത്തു. ഒരു ഇതിഹാസ ക്ഷേത്രമായ മെലങ്ങ്കുസെകാവര മെലങ്ങ് നഗരത്തിനടുത്തായി സ്ഥിതി ചെയ്തതായി കരുതപ്പെടുന്നു. മെലങ്ങ് നഗരത്തിന്റെ മുദ്രാവാക്യമായി മെലങ്ങ്കുസെവാര എന്ന വാക്ക് ഉപയോഗിച്ചു.
ചരിത്രം
1986-ൽ പുതിയ ശിലാലിഖിതം കണ്ടെത്തിയതിനു മുമ്പ് മെലങിന്റെ ജനനത്തെ പിന്തുണയ്ക്കുന്നതിനുള്ള പ്രാഥമിക ഔദ്യോഗിക രേഖയായി 760 ന്റെ കാലത്ത് ദിനോയോ ലിഖിതം വഴി മെലങ്ങ് റിജൻസിയുടെ ചരിത്രം വെളിപ്പെടുത്തിയിട്ടുണ്ട്. ലിഖിതമനുസരിച്ച്, മെലങ്ങിലെ ഇന്ത്യൻഭരണാധികാരിയായ ഹിന്ദുരാജ്യമായ ഗജായണന്റെ ജനിച്ചതിനാലാണ് എട്ടാം നൂറ്റാണ്ട് മെലങ്ങ് റീജിയൻസി സർക്കാരിന്റെ നിലനിൽപ്പിൻറെ തുടക്കം എന്ന് അനുമാനിക്കപ്പെട്ടു. ദിനോയോ ലിഖിതങ്ങളിൽ നിന്ന് ഈ ലിഖിതം "Candra Sengkala" അല്ലെങ്കിൽ ക്രോനോഗ്രാം കലണ്ടർ ഉപയോഗിച്ചു എന്ന് പറഞ്ഞിട്ടുണ്ട്. കൂടാതെ നവംബർ 28, 760 ന്റെ കാലഘട്ടത്തിൽ മലങ്ങ് റീജിയൻസിയുടെ ജന്മദിനമായി ജുമാത്ത് ലെജി (Jum'at Legi) (സ്വീറ്റ് ഫ്ലൈഡേ) പ്രഖ്യാപിച്ചു.
1222-ൽ ഈ നഗരം സിങസാരിയുടെ തലസ്ഥാന നഗരം ആയിരുന്നു. പിന്നീട് ഡച്ച് കോളനിയിലേക്ക് മാറ്റി. ഡച്ചുകാരുടെ കീഴിൽ മെലങ്ങ് പരിഷ്കരിച്ചു. സുരബായയിലെ പ്രധാന തുറമുഖത്തിന് അടുത്തുള്ള അനുയോജ്യമായ കാലാവസ്ഥയും ഡച്ചുകാർക്കും മറ്റു യൂറോപ്യന്മാർക്കും അത് ഒരു പ്രശസ്ത സ്ഥലമാക്കി മാറ്റി. 1879 ൽ മെലങിന്റെ ജാവയിലെ റെയിൽറോഡ് ശൃംഖലയുമായി ബന്ധപ്പെട്ടു. ഇത് വികസനം വർദ്ധിപ്പിക്കുകയും വ്യവസായവൽക്കരണത്തിലേക്ക് നയിക്കുകയും ചെയ്തു. മെലങ്ങ് 1914 ഏപ്രിൽ 1-ആം തിയതി ജിമെൻറ്റെ (നഗരം) നിയമാനുസൃതമായി പ്രഖ്യാപിച്ചു.
അതോടൊപ്പം നഗരവൽക്കരണവും വളർച്ചയിലുണ്ടായി. താമസിക്കാനാവുന്ന ജനങ്ങളുടെ ആവശ്യകതയെ തൃപ്തിപ്പെടുത്താനായില്ല. നദികൾ, റെയിൽ ട്രാക്കുകൾ എന്നിവയുൾപ്പെടെയുള്ള നഗരങ്ങൾ കെട്ടിപ്പടുക്കാൻ ഇത് കാരണമായി. ഇന്ന്, അധികം വികസിതമല്ലാത്ത കുടിലുകൾ ധാരാളമുള്ള നഗരങ്ങൾ ആയി ഇപ്പോഴും നിലനിൽക്കുന്നു. ചിലരെ "മെച്ചപ്പെട്ട" ഭവനങ്ങളാക്കി മാറ്റിയിട്ടുണ്ട്.
ഭൂമിശാസ്ത്രം
മെലങ്ങ് റീജൻസിയുടെ മധ്യത്തിലും ജാവ ദ്വീപിന്റെ തെക്കുവശത്തും മെലങ്ങ് സ്ഥിതി ചെയ്യുന്നു. നഗരത്തിന് 145.28 ചതുരശ്ര കിലോമീറ്റർ വിസ്തീർണ്ണം (56.09 ച.മൈൽ) കാണപ്പെടുന്നു. സിങ്കോസാരി, കരംഗ്പ്ലോസോ എന്നീ ഉപജില്ലകളുടെ വടക്ക് വശത്ത് നഗരം സ്ഥിതി ചെയ്യുന്നത്. താജിനാൻ, പാക്സാജി എന്നീ ഉപജില്ലകളുടെ തെക്കുഭാഗത്തും, വാഗിർ, ഡൗ എന്നീ ഉപജില്ലകളുടെ പടിഞ്ഞാറ് വശങ്ങളിലും അതിർത്തി പങ്കിടുന്നു. ഇവയെല്ലാം മെലങ്ങ് റീജൻസിയുടെ  ഉപജില്ലകളാണ്.
ബാഹ്യ ലിങ്കുകൾ
വർഗ്ഗം:ഇന്തോനേഷ്യൻ നഗരങ്ങൾ
ഛോട്ടാ നാഗ്‌പൂർ പീഠഭൂമി
കിഴക്കൻ ഇന്ത്യയിലെ ഒരു പീഠഭൂമിയാണ് ഛോട്ടാ നാഗ്പൂർ പീഠഭൂമി. ഝാർഖണ്ഡ് സംസ്ഥാനത്തിന്റെ ഭൂരിഭാഗവും ഒഡീഷ, പശ്ചിമ ബംഗാൾ, ഛത്തീസ്ഗഢ് സംസ്ഥാനങ്ങളുടെ സമീപ ഭാഗങ്ങളും ഈ പീഠഭൂമി ഉൾക്കൊള്ളുന്നു.പീഠഭൂമിയുടെ വടക്കും കിഴക്കും ഗംഗാ സമതലമാണ്, മഹാനദി നദിയുടെ തടം തെക്ക് ഭാഗത്തും സ്ഥിതിചെയ്യുന്നു. ഛോട്ടാ നാഗ്പൂർ പീഠഭൂമിയുടെ മൊത്തം വിസ്തീർണ്ണം ഏകദേശം 65000 km2.
രൂപീകരണം
കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Damodar_River_in_its_upper_reaches.jpg|ലഘുചിത്രം|270x270ബിന്ദു|ഛോട്ടാ നാഗ്പൂർ പീഠഭൂമിയിലൂടെ ഒഴുകുന്ന [[ദാമോദർ നദി |ഇടത്ത്‌]] ഛോട്ടാ നാഗ്പൂർ പീഠഭൂമി ഒരു ഭൂഖണ്ഡ പീഠഭൂമിയാണ്. ഭൂമിക്കുള്ളിൽ ആഴത്തിൽ പ്രവർത്തിക്കുന്ന ശക്തികളിൽ നിന്നുള്ള ഭൂഖണ്ഡാന്തര ഉയർച്ചയുടെ ഫലമായണ് പീഠഭൂമി രൂപംകൊണ്ടിരിക്കുന്നത്. ക്രിട്ടേഷ്യസ് കാലഘട്ടത്തിൽ തെക്കൻ ഭൂഖണ്ഡത്തിൽ നിന്ന് അകന്നുപോയ ഡെക്കാൻ പ്ലേറ്റിന്റെ ഭാഗമാണിത്. യുറേഷ്യൻ ഭൂഖണ്ഡവുമായുള്ള ഈ ഭൂഭാഗത്തിന്റെ കൂട്ടിയിടി 50 ദശലക്ഷം വർഷത്തെ നീണ്ട യാത്രക്ക് അവസാനം. ഡെക്കാൻ പീഠഭൂമിയുടെ വടക്കുകിഴക്കൻ ഭാഗമായ ഈ മേഖലയാണ് യുറേഷ്യയുമായി ആദ്യമായി സമ്പർക്കത്തിൽ വന്നത്.
ഡിവിഷനുകൾ
ഛോട്ടാ നാഗ്പൂർ പീഠഭൂമിയിൽ മൂന്ന് തട്ടുകൾ ഉണ്ട്. ഏറ്റവും ഉയരത്തിലുള്ള തട്ട് പീഠഭൂമിയുടെ പടിഞ്ഞാറൻ ഭാഗത്താണ്.പാറ്റ്സ് എന്ന് പ്രാദേശികമായി വിളിക്കുന്നു ഈ ഭാഗം, സമുദ്രനിരപ്പിന് മുകളിൽ 3000 to 3500 ft വരെ ഉയരത്തിൽ സ്ഥിതിചെയ്യുന്നു. പീഠഭൂമിയിലെ ഏറ്റവും ഉയർന്ന പോയിന്റ് 3819 ft ഉയരത്തിലാണുള്ളത്. അടുത്ത ഘട്ടത്തിൽ, പഴയ റാഞ്ചി, ഹസാരിബാഗ് ജില്ലകളുടെ വലിയ ഭാഗങ്ങളും പഴയ പാലാമു ജില്ലയുടെ ചില ഭാഗങ്ങളുടെയും ഉൾക്കൊള്ളുന്നു. ഈ മേഖലയുടെ ശരാശരി ഉയരം 2000 ft ആണ്. പലപ്പോഴും താഴികക്കുടം പോലെ കാണപ്പെടുന്ന ഗ്നെസിക് കുന്നുകൾ ഉൾപെടുന്ന ഭൂപ്രകൃതിയാണ്  ഇവിടെ. പീഠഭൂമിയുടെ ഏറ്റവും താഴ്ന്ന തട്ട് ശരാശരി 1000 ft ഉയരത്തിലാണുള്ളത്. ഇത് പഴയ മൻ‌ഭും സിംഗ്ഭും ജില്ലകളെ ഉൾക്കൊള്ളുന്നു. ഉയർന്ന കുന്നുകൾ ഈ വിഭാഗത്തിന്റെ ശ്രദ്ധേയമായ ഭാഗമാണ് - 4480 ft ഉയരത്തിലുള്ള പരസ്നാഥ് കുന്നുകൾ   3407 ft ഉയരത്തിലുള്ള  ഡാൽമ ഹിൽസ് എന്നിവ ഉദാഹരണം. വലിയ പീഠഭൂമിയെ നിരവധി ചെറിയ പീഠഭൂമികളായി അല്ലെങ്കിൽ ഉപ പീഠഭൂമികളായി തിരിച്ചിരിക്കുന്നു.
പാറ്റ് മേഖല
റാഞ്ചി പീഠഭൂമി
ഹസാരിബാഗ് പീഠഭൂമി
കോഡെർമ പീഠഭൂമി
ദാമോദർ നീർചാൽ
പാലാമു
മൻ‌ഭും-സിംഗ്ഭും
സംരക്ഷിത പ്രദേശങ്ങൾ
ഛോട്ടാ നാഗ്പൂരിന്റെ ഏകദേശം 6% ഭൂമിയും പരിസ്ഥിതി ഉൾക്കൊള്ളുന്ന സംരക്ഷിത പ്രദേശങ്ങളിലാണ്. പലാമു ടൈഗർ റിസർവ്, സഞ്ജയ് നാഷണൽ പാർക്ക് എന്നിവയാണ് അവയിൽ വലുത്.
ധാതു വിഭവങ്ങൾ
മൈക്ക, ബോക്സൈറ്റ്, ചെമ്പ്, ചുണ്ണാമ്പു കല്ല്, ഇരുമ്പയിര്, കൽക്കരി തുടങ്ങിയ ധാതു വിഭവങ്ങളുടെ ഒരു ഭണ്ഡാരമാണ് ചോട്ട നാഗ്പൂർ പീഠഭൂമി. കൽക്കരി കൊണ്ട് സമ്പന്നമായ ദാമോദർ താഴ്‌വര രാജ്യത്തെ കൽക്കരിയുടെ പ്രധാന കേന്ദ്രമായി കണക്കാക്കപ്പെടുന്നു. 2883 km2 വ്യാപിച്ചുകിടക്കുന്ന മധ്യ തടത്തിൽ വൻതോതിൽ കൽക്കരി നിക്ഷേപം കാണപ്പെടുന്നു. ജരിയ, റാണിഗന്ജ്, വെസ്റ്റ് ബൊക്കാറോ, ഈസ്റ്റ് ബൊക്കാറോ, രാംഗഡ്, സൗത്ത് കരൺപുര, നോർത്ത് കരൺപുര തുടങിയവ ഈ പീഠഭൂമിയിലെ പ്രധാന കൽക്കരി നിക്ഷേപ കേന്ദ്രങ്ങളാണ്.
പവോള ബ്രാക്ക്റ്റൺ
പവോള ബ്രാക്ക്റ്റൺ ഒരു ഇംഗ്ലീഷ് നോവലിസ്റ്റായിരുന്നു. ന്യൂയോർക്ക് ടൈംസിൻറെ മികച്ച പുസ്തകങ്ങളുടെ ലിസ്റ്റിൽ കയറിപ്പറ്റിയ “The Witch's Daughter ” എന്ന ഫാൻറസി നോവലിൻറെയും മറ്റ് അനവധി ചരിത്രപരമായ ഫാൻറസി നോവലുകളുടേയും രചയിതാവായിരുന്നു അവർ. കുറ്റാന്വേഷണ ഫാൻറസി നോവൽ പരമ്പരയായ  “Brothers Grimm” രചിച്ചത് പി.ജെ. ബ്രാക്ക്സ്റ്റൺ എന്ന തൂലികാനാമത്തിലായിരുന്നു.
As Paula Brackston
The Witch’s Daughter Short Story Novels Nonfiction Anthologies
As P.J. Brackston
Brothers Grimm Mysteries
ഔ ഹോങ്‌യി
ഒരു ചൈനീസ് പരിസ്ഥിതി പ്രവർത്തകയാണ് ഔ ഹോങ്‌യി അവരുടെ ഇംഗ്ലീഷ് നാമം ഹാവൂ ഔ എന്നും അറിയപ്പെടുന്നു. ചൈനയുടെ ഹരിതഗൃഹ വാതക ഉദ്‌വമനം പരിമിതപ്പെടുത്തുന്നതിനും അതുവഴി കാലാവസ്ഥാ വ്യതിയാനത്തിനും കൂടുതൽ നടപടി വേണമെന്ന് ആവശ്യപ്പെട്ട് തെക്കൻ ചൈനയിലെ ഗ്വിലിനിൽ സ്‌കൂൾ സ്ട്രൈക്ക് ഫോർ ക്ലൈമറ്റ് സംഘടിപ്പിച്ചു.
ജീവചരിത്രം
സ്വന്തം കാർബൺ കാൽപ്പാടുകൾ കുറയ്ക്കുന്നതിന് നിരവധി ജീവിതശൈലി തിരഞ്ഞെടുപ്പുകൾ സ്വീകരിക്കാൻ യൂണിവേഴ്‌സിറ്റി ലെക്ചറർമാരായ അവരുടെ മാതാപിതാക്കളെ ബോധ്യപ്പെടുത്തിയതിന് ശേഷമാണ് ഔയുടെ ആക്ടിവിസം ആരംഭിച്ചത്. 2019 മെയ് അവസാനത്തിൽ, 16-ാം വയസ്സിൽ, കാലാവസ്ഥാ വ്യതിയാനത്തിനെതിരെ ഉടനടി ശക്തമായ നടപടിയെടുക്കാൻ ആഹ്വാനം ചെയ്യുന്നതിനായി, ഗ്വിലിനിലെ സിറ്റി ഹാളിന് മുന്നിൽ ദിവസങ്ങളോളം ഭവനങ്ങളിൽ നിർമ്മിച്ച ബാനറുകൾ ഉയർത്തിപ്പിടിച്ചുകൊണ്ട് അവർ സ്‌കൂൾ സ്ട്രൈക്ക് ഫോർ ക്ലൈമറ്റ് നടത്തി. താനൊരു 'യഥാർത്ഥ ഹീറോ' ആണെന്ന് ഗ്രെറ്റ തുൻബെർഗ് പറഞ്ഞപ്പോൾ അനുമതി ഇല്ലാത്തതിനാൽ നിർത്തണമെന്ന് അധികൃതർ പറഞ്ഞു. അവരുടെ WeChat അക്കൗണ്ട് ബ്ലോക്ക് ചെയ്യപ്പെട്ടു. 2019 സെപ്റ്റംബറിൽ, അവർ "അതിജീവനത്തിനായുള്ള ചെടി" എന്ന കാമ്പയിൻ സംഘടിപ്പിച്ചു. അവരുടെ പോക്കറ്റ് മണി ഉപയോഗിച്ച് അവർ മരങ്ങൾ വാങ്ങി ഗുയിലിന് ചുറ്റും നട്ടുപിടിപ്പിച്ചു. കാലാവസ്ഥാ പ്രവർത്തനങ്ങളിൽ ഏർപ്പെട്ടിരിക്കുന്നിടത്തോളം കാലം അവളെ സ്‌കൂളിലേക്ക് മടങ്ങാൻ അനുവദിച്ചിരുന്നില്ല.
2019-ൽ, യൂത്ത് ആക്ടിവിസ്റ്റ് ഗ്രൂപ്പ് എർത്ത് അപ്‌റൈസിംഗ് ന്യൂയോർക്കിൽ നടക്കുന്ന 2019 യുഎൻ കാലാവസ്ഥാ ആക്ഷൻ ഉച്ചകോടിയിൽ പങ്കെടുക്കാൻ അവളെ നാമനിർദ്ദേശം ചെയ്തു.
2020-ൽ, 2060-ഓടെ മൊത്തം സീറോ എമിഷൻ ചെയ്യാൻ ചൈന പ്രതിജ്ഞാബദ്ധമാണ് എന്നാൽ കൽക്കരി ഉപയോഗിച്ചുള്ള പവർ സ്റ്റേഷനുകൾ നിർമ്മിക്കുന്നത് തുടർന്നു.
പരിസ്ഥിതി പ്രവർത്തകനായ ഷാവോ ജിയാക്‌സിനുമായി ഔ ബന്ധം പുലർത്തുന്നു. 2020 സെപ്റ്റംബറിൽ ഷാങ്ഹായ് എക്‌സിബിഷൻ സെന്ററിന് മുന്നിൽ നടന്ന നിശബ്ദ പ്രതിഷേധത്തിന് ശേഷം അവളെയും മറ്റ് മൂന്ന് പ്രവർത്തകരെയും തടഞ്ഞുവെച്ചതിന് ശേഷം ഗ്രേറ്റ തുൻബെർഗ് അവളെ "അവിശ്വസനീയമാംവിധം ധൈര്യശാലി" എന്ന് വിളിച്ചു. ഔവും അവളുടെ മാതാപിതാക്കളും സസ്യാഹാരികളായി മാറിയിരിക്കുന്നു.
സ്വിറ്റ്സർലൻഡിലെ ലൊസാനിൽ, സ്വിസ്-ഫ്രഞ്ച് സിമന്റ് കമ്പനിയായ ലഫാർജ് ഹോൾസിം മോർമോണ്ട് കുന്നിലെ ചുണ്ണാമ്പുകല്ല് ക്വാറി ചൂഷണം ചെയ്യുന്നതിനെതിരെ പ്രതിഷേധിച്ചതിന് 60 ദിവസത്തെ ജയിൽ ശിക്ഷയും 1,200 സ്വിസ് ഫ്രാങ്ക് പിഴയും ചുമത്തിയതിൽ പ്രതിഷേധിച്ച് 2021 ഏപ്രിൽ 19 ന് പാലുഡ് സ്‌ക്വയറിൽ ഒൗ നിരാഹാര സമരം ആരംഭിച്ചു.
പുറംകണ്ണികൾ
വർഗ്ഗം:ചൈനീസ് പരിസ്ഥിതി പ്രവർത്തകർ വർഗ്ഗം:2002-ൽ ജനിച്ചവർ വർഗ്ഗം:കാലാവസ്ഥാ പ്രവർത്തകർ
സുനിധി ചൗഹാൻ
ഒരു ഇന്ത്യൻ പിന്നണിഗായികയാണ് സുനിധി ചൗഹാൻ(सुनिधि चौहान (ഓഗസ്റ്റ് 14 1983) ആദ്യനാമം നിധി ചൗഹാൻ എന്നായിരുന്നു . ന്യൂഡൽഹിയിൽ ജനിച്ചു.2000ത്തോളം ഗാനങ്ങൾ ആലപിച്ചിട്ടുള്ള സുനിധി നാലാം വയസ്സു മുതൽ പാട്ട് പാടാൻ ആരംഭിച്ചു . ഒരു ടെലിവിഷൻ പരിപാടിയിൽ അവതാരകയാണ് സുനിധി രംഗത്തെത്തിയത് മേരി ആവാസ് സുനോ എന്ന ടെലിവിഷൻ സംഗീത പരിപാടിയിൽ മത്സരാർത്ഥിയായിരുന്ന സുനിധി ആ മത്സരത്തിൽ വിജയിക്കുകയും തുടർന്ന് ശാസ്ത്ര എന്ന ഹിന്ദി ചിത്രത്തിലൂടെ പിന്നണിഗാനരംഗത്തേക്ക് കടക്കുകയും ചെയ്തു.
ആദ്യകാലജീവിതം
ഗ്രീൻ‌വേ മോഡേൺ സ്കൂളിൽ നിന്ന് വിദ്യാഭ്യാസം നടത്തിയ അവർ കുടുംബാംഗങ്ങൾക്കൊപ്പം ദില്ലി ദിൽ‌ഷാദ് ഗാർഡനിലാണ് താമസിച്ചിരുന്നത്. സംഗീതരംഗത്ത് പൂർണ്ണമായി ഏർപ്പെടുന്നതിനായി സ്കൂൾ വിദ്യാഭ്യാസം കഴിഞ്ഞയുടനെ അവൾ പഠനം നിർത്തി. അവൾ പറഞ്ഞു: "എനിക്ക് പഠിക്കുന്നതായി തോന്നിയില്ല എന്നതിനാലാണ് ഞാൻ പഠനം ഉപേക്ഷിച്ചത്. ഗായികയെന്ന നിലയിൽ പേരെടുക്കുവാനുള്ള എന്റെ സ്വപ്ന സാക്ഷാത്കാരത്തിനായി ഞാൻ തീരുമാനം എടുത്തിട്ടുണ്ട്, അതിൽ ഞാൻ ഒട്ടുംതന്നെ ഖേദിക്കുന്നില്ല".
‘തബസ്സും ഹിറ്റ് പരേഡ്’ എന്ന ഷോയിൽ തത്സമയം പാടുന്നസയമത്ത് അവർ നടി തബസുമിനാൽ ശ്രദ്ധിക്കപ്പെടുകയും കുടുംബത്തോട് മുംബൈയിലേക്ക് മാറാൻ ആവശ്യപ്പെടുകയും ചെയ്തു. തുടർന്ന് കല്യാൺജി വിർജി ഷാ, ആനന്ദ്‌ജി വിർജി ഷാ എന്നിവർക്ക് സുനിധിയെ പരിചയപ്പെടുത്തി. കൂടിക്കാഴ്ചയിൽ, കല്യാൺജി അവരുടെ നിധി എന്ന പേര് ഒരു ഭാഗ്യനാമെന്നു വിശ്വസിച്ചുകൊണ്ട് സുനിധി എന്നാക്കി മാറ്റുകയും ചെയ്തു. അവർക്ക് 11 വയസ്സുള്ളപ്പോൾ പിതാവ് ജോലി ഉപേക്ഷിച്ച് മുംബൈയിലേക്ക് അവരെ കൊണ്ടുവന്നു. തുടക്കത്തിൽ നഗരജീവിതവുമായി പൊരുത്തപ്പെടുന്ന രീതിയിൽ ജീവിതം ക്രമീകരിക്കുന്നതിൽ കുടുംബത്തിന് സാമ്പത്തിക ബുദ്ധിമുട്ടുകൾ നേരിട്ടിരുന്നു. അതിനുശേഷം ഏതാനും വർഷങ്ങൾ കല്യാൺജിയുടെ അക്കാദമിയിൽ ജോലി ചെയ്യുകയും അദ്ദേഹത്തിന്റെ "ലിറ്റിൽ വണ്ടേഴ്സ്" ട്രൂപ്പിലെ പ്രധാന ഗായികയായിത്തീരുകയും ചെയ്തു. പിന്നീട് നിരവധി ഷോകൾ അവരെ തേടിയെത്തിയെങ്കിലും സിനിമകൾക്കായി പാടാനായി പിതാവ് നിർബന്ധിച്ചു.
സ്വകാര്യ ജീവിതം
2002 ൽ, തന്റെ പതിനെട്ടാമത്തെ വയസ്സിൽ, പെഹലാ നഷാ എന്ന മ്യൂസിക് വീഡിയോയിലെ സഹകരണത്തിനുശേഷം ചൗഹാൻ സംവിധായകനും നൃത്തസംവിധായകനുമായ ബോബി ഖാനെ വിവാഹം കഴിച്ചു. രഹസ്യമായി ഒരുക്കിയതും വളരെ അടുത്ത സുഹൃത്തുക്കൾ മാത്രം പങ്കെടുത്തതായി റിപ്പോർട്ടു ചെയ്യപ്പെട്ട ഒരു ചടങ്ങിൽവച്ച് ദമ്പതികൾ വിവാഹിതരായി. എന്നിരുന്നാലും, വിവാഹം സുനിധിയും മാതാപിതാക്കളും തമ്മിലുള്ള ബന്ധത്തിൽ വിള്ളലുകളുണ്ടാകുന്നതിനു കാരണമാകുകയും അവർ ഈ ഒരുമിക്കൽ "അനുയോജ്യമല്ല" എന്ന് കരുതുകയും തന്മൂലം അവളെ തള്ളിപ്പറയുകയും ചെയ്തു. എന്നിരുന്നാലും, ഒരു വർഷത്തിനുശേഷം സുനിധിയും ഖാനും വേർപിരിയുകയും ഇത് മാതാപിതാക്കളുമായി അവരെ അനുരഞ്ജനത്തിലാക്കുകയും ചെയ്തു. വേർപിരിയലിനിടെ നടൻ അന്നു കപൂറിനും ഭാര്യ അരുണിതയ്ക്കും ഒപ്പം താമസിക്കുകയും അതേ വർഷം തന്നെ തങ്ങൾക്ക് ജീവിതത്തിൽ നിന്ന് വ്യത്യസ്തമായ കാര്യങ്ങൾ വേണമെന്ന് ബോധ്യപ്പെട്ടുവെന്ന് ചൂണ്ടിക്കാട്ടി വിവാഹമോചനത്തിന് അപേക്ഷ നൽകുകയും ചെയ്തു.
പിന്നീട് മേരി ആവാസ് സുനോയിൽ വിജയിയായ നാളുകൾ മുതൽ സൌഹൃദത്തിലായിരുന്ന  സംഗീതസംവിധായകൻ ഹിതേഷ് സോണിക്കുമായി ചൗഹാൻ പ്രണയബന്ധം ആരംഭിച്ചു. രണ്ടുവർഷത്തിലേറെക്കാലമുള്ള ഡേറ്റിംഗിന് ശേഷം, 2012 ഏപ്രിൽ 24 ന് ഗോവയിൽ നടന്ന ഒരു എളിയ വിവാഹച്ചടങ്ങിൽ വച്ച് അവർ വിവാഹിതരാകുകയും മുംബൈയിൽ നടന്ന ഗംഭീരമായ വിവാഹസൽക്കാരത്തിൽ നിരവധി പ്രമുഖ ബോളിവുഡ് താരങ്ങൾ പങ്കെടുക്കുകയും ചെയ്തു. 2018 ജനുവരി 1 ന് ചൗഹാൻ തെഗ് എന്ന് പേരുള്ള ഒരു ആൺകുട്ടിയ്ക്കു ജന്മം നൽകി.
പുറമേ നിന്നുള്ള കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:ഓഗസ്റ്റ് 14-ന് ജനിച്ചവർ വർഗ്ഗം:ഹിന്ദി ചലച്ചിത്രപിന്നണിഗായകർ
ബെന്നി ദയാൽ
ഒരു ഇന്ത്യൻ പിന്നണിഗായകനാണ് ബെന്നി ദയാൽ (Benny Dayal). മെയ് 14,1984 കൊല്ലം ജില്ലയിൽ ജനിച്ചു .നിരവിധി ഭാഷകളിൽ പാട്ടു പാടിയിട്ടുണ്ട്.
വർഗ്ഗം:1984-ൽ ജനിച്ചവർ വർഗ്ഗം:മേയ് 14-ന് ജനിച്ചവർ വർഗ്ഗം:ചലച്ചിത്രപിന്നണിഗായകർ വർഗ്ഗം:പോപ്പ് ഗായകർ വർഗ്ഗം:കൊല്ലം ജില്ലയിൽ ജനിച്ചവർ
കൊൽക്കത്ത സ്കൂൾ ഓഫ് ട്രോപ്പിക്കൽ മെഡിസിൻ
കൊൽക്കത്ത സ്കൂൾ ഓഫ് ട്രോപ്പിക്കൽ മെഡിസിൻ (CSTM) ഉഷ്ണമേഖലാ രോഗരംഗത്ത് സമർപ്പിതമായ കൊൽക്കത്തയിൽ സ്ഥിതിചെയ്യുന്ന ഒരു മെഡിക്കൽ സ്ഥാപനമാണ്. കൊൽക്കത്ത മെഡിക്കൽ കോളേജിലെ പാത്തോളജി വിഭാഗം പ്രൊഫസറായ ഇന്ത്യൻ മെഡിക്കൽ സർവീസിലെ ലിയോനാർഡ് റോജേഴ്സ് (ജീവിതകാലം,1868-1962) 1914 ൽ ഇത് സ്ഥാപിച്ചു. 2003 വരെ കൊൽക്കത്ത സർവകലാശാലയുമായി അഫിലിയേറ്റ് ചെയ്തിരുന്ന ഇത് ഇപ്പോൾ വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസിന്റെ കീഴിലാണ്.
പ്രമുഖ ഗവേഷകരായ യു.എൻ. ബ്രഹ്മചാരി, റൊണാൾഡ് റോസ്, രബീന്ദ്ര നാഥ് ചൌധരി, രാം നാരായൺ ചക്രവർത്തി, ജ്യോതി ഭൂഷൺ ചാറ്റർജി എന്നിവരേപ്പോലുള്ള പ്രമുഖ ഗവേഷകർ ഈ സ്ഥാപനത്തിൽ പ്രവർത്തിച്ചിരുന്നു.
സോഫി റെഡ്മണ്ട്
ജീൻ സോഫി എവർഡിൻ റെഡ്മണ്ട് (ജീവിതകാലം : 14 ജനുവരി 1907 - 18 സെപ്റ്റംബർ 1955) ഒരു സുരിനാം സ്വദേശിയായ വൈദ്യനും ആക്ടിവിസ്റ്റുമായിരുന്നു.
ജീവിതരേഖ
ഒരു വൈദ്യനെന്ന നിലയിൽ, റെഡ്‌മണ്ട് പലപ്പോഴും ദരിദ്രരായ രോഗികളെ അവളുടെ വൈദ്യ പരിശീലന കാലത്ത് സൗജന്യമായി ചികിത്സിക്കുകയും ഇക്കാരണത്താൽ അവൾ sie datra fu pôtisma ("പാവങ്ങളുടെ ഡോക്ടർ") എന്ന് വിളിക്കപ്പെടുകയും ചെയ്തിരുന്നു. അവളുടെ പരിശീലന സ്ഥലം ശാരീരിക അസ്വാസ്ഥ്യങ്ങൾ മുതൽ വിവാഹവും പണപ്രശ്നങ്ങളും വരെയുള്ള ഒരു കൗൺസിലിംഗ് കേന്ദ്രമായി ക്രമേണ വികസിച്ചു. 1940-കളുടെ അവസാനം മുതൽ, സുരിനാമീസ് റേഡിയോ സ്റ്റേഷനായ AVROS-ൽ ക്രിയോൾ ഭാഷയായ സ്രാനൻ ടോംഗോയിൽ ഈ വിഷയങ്ങളെക്കുറിച്ചുള്ള ചോദ്യങ്ങൾക്ക് ഉത്തരം നൽകിയിരുന്ന അവർക്ക് അവിടെ Datra, mi wan’ aksi wan sa  (“ഡോക്ടർ, എനിക്ക് എന്തെങ്കിലും ചോദിക്കണം”)  എന്ന പേരിൽ പ്രതിവാര പ്രോഗ്രാമും ഉണ്ടായിരുന്നു. മൊറാവിയൻ ഇവാഞ്ചലിക്കൽ സഭയിലെ അംഗങ്ങൾക്ക് വൈദ്യശാസ്ത്ര പാഠങ്ങൾ നൽകിയിരുന്ന അവർ, സുരിനാമീസ് ജലവിതരണ കമ്പനിയുടെയും ചാരിറ്റി ആവശ്യങ്ങൾക്കുള്ള ചിൽഡ്രൺസ് ഹോം, മൊറാവിയൻ സഭയുടെ ജൂബിലി ഫണ്ട് തുടങ്ങിയ സാമൂഹിക സംഘടനകളുടെ ബോർഡ് അംഗമായും പ്രവർത്തിച്ചിരുന്നു.
പിയാനോ വായിക്കാൻ പഠിക്കണമെന്ന പിതാവിൻറെ ആഗ്രഹത്തിന് വിരുദ്ധമായി റെഡ്മണ്ട് വയലിൻ പഠിക്കാൻ തീരുമാനിച്ചു. അവർ പിന്നീട് താലിയ എന്ന നാടകസംഘത്തിന്റെ ബോർഡ് അംഗമായി. അവർ നിരവധി നാടകങ്ങൾ രചിക്കുകയും സ്വയം അഭിനയിക്കുകയും ചെയ്തു. 1948-ൽ, പൊതു തിരഞ്ഞെടുപ്പുകളെക്കുറിച്ച് വോട്ടർമാരെ അറിയിക്കുക എന്ന ലക്ഷ്യത്തോടെയുള്ള Misi Jana e go na stembus  (“മിസ് ജാന ഗോസ് ടു ദ ബാലറ്റ് ബോക്സ്”) എന്ന നാടകത്തിൽ അവർ നാടക സംഘത്തോടൊപ്പം അഭിനയിച്ചു. Grontapoe na asi tere ("ദ വേൾഡ് ഈസ് എ പോണിടെയിൽ") പോലെയുള്ള വിദ്യാഭ്യാസ സ്വഭാവമുള്ളതായിരുന്ന മറ്റ് നാടകങ്ങളുടെ തീമുകളിൽ പുതുതായി സ്ഥാപിതമായ രക്തപ്പകർച്ചാ സേവനം പോലെയുള്ളവയും വിശദീകരിക്കപ്പെട്ടു.
1950-ൽ റെഡ്മണ്ട് സുരിനാം പാർലമെന്റ് തിരഞ്ഞെടുപ്പിൽ ഒരു സ്വതന്ത്ര സ്ഥാനാർത്ഥിയായി മത്സരിച്ച് പരാജയപ്പെട്ടു. തിരഞ്ഞെടുപ്പ് പ്രചാരണ വേളയിൽ, വളരെ ക്രൂരമായി ആക്രമിക്കപ്പെട്ടതിനേത്തുടർന്ന് അവർക്ക് രാഷ്ട്രീയത്തോട് വിരക്തി  തോന്നി. സുരിനാമീസ് ക്രിയോൾ ഭാഷയായ സ്രാനൻ ടോംഗോ, സുരിനാമീസ് സംസ്കാരം, ആഫ്രോ-സുരിനാമീസ് ജനതയുടെ ആത്മവിശ്വാസം എന്നിവയെ വിലമതിക്കാനും സംരക്ഷിക്കാനും റെഡ്മണ്ട് അഹോരാത്രം പ്രവർത്തിച്ചിരുന്നു. അവർ പരമ്പരാഗത ആഫ്രോ-സുരിനമീസ് വസ്ത്രമായ കോട്ടോ ധരിക്കുകയും ഇത്തരം വസ്ത്രങ്ങൾ ധരിക്കുന്നത് പ്രോത്സാഹിപ്പിക്കുന്നതിനായി പ്രകടനങ്ങൾ സംഘടിപ്പിക്കുകയും ചെയ്തു. നാടൻ ഉൽപന്നങ്ങൾ കൊണ്ട് ഉണ്ടാക്കിയ നാടൻ വിഭവങ്ങൾ അവതരിപ്പിച്ച അവർ തത്വത്തിൽ ഇറക്കുമതി ചെയ്ത ഭക്ഷണങ്ങളൊന്നും വാങ്ങുന്നതിൽ താൽപര്യം കാണിച്ചില്ല. സുരിനാം സസ്യങ്ങളെക്കുറിച്ചുള്ള ശാസ്ത്രീയ ഗവേഷണവും അവൾ ആസൂത്രണം ചെയ്തിരുന്നു.
1955-ൽ റെഡ്മണ്ട് 48-ആം വയസ്സിൽ പരമാരിബോയിൽ വച്ച് അന്തരിച്ചു.
സ്മാരകങ്ങൾ
പരമാരിബോയിൽ, സോഫി റെഡ്മണ്ട് താമസിച്ചിരുന്ന തെരുവിന് ഡോ. സോഫി റെഡ്മണ്ട്സ്ട്രാറ്റ് എന്ന പേര് നൽകപ്പെടുകയും, നഗരത്തിലെ അക്കാദമിക് ഹോസ്പിറ്റലിൽ, ശിൽപിയായ ജോ റെൻസ് അവളുടെ പ്രതിമ അനാച്ഛാദനം നടത്തുകയും ചെയ്തു. നെതർലാൻഡിലെ ആംസ്റ്റർഡാമിലെ ആംസ്റ്റർഡാം-സുയിഡോസ്റ്റ് ജില്ലയിൽ, ഒരു ചതുരത്തിന് അവളുടെ പേര് നൽകിയതോടൊപ്പം 2020-ൽ അവിടെ ഒരു ഫലകവും അനാച്ഛാദനം ചെയ്തു.
പുനലൂർ മധു
കേരളത്തിലെ ഒരു ഇന്ത്യൻ നാഷണൽ രാഷ്ട്രീയപ്രവർത്തകനും ഒൻപതാം കേരളനിയമസഭയിൽ പുനലൂർ മണ്ഡലത്തിൽ നിന്നുമുള്ള സാമാജികനുമായിരുന്നു പുനലൂർ മധു(25 നവംബർ 1956-3 ഒക്ടോബർ 2022). എസ്. രാമകൃഷ്ണപിള്ളയുടേയും എൽ. ഓമനക്കുട്ടിയമ്മയുടെയും മകനായി 1956 ഹവംബർ 25ന് ജനനം.കെപിസിസി നിർവാഹക സമിതിയംഗം, കെ.എസ്.യു. മുൻ സംസ്ഥന പ്രസിഡന്റ്, യൂത്ത് കോൺഗ്രസ് സംസ്ഥാന ജനറൽ സെക്രട്ടറി, കെപിസിസി അംഗ, തിരുവിതാംകൂർ ദേവസ്വം ബോർഡംഗം എനീ നിലകളിൽ പ്രവർത്തിച്ചിട്ടുണ്ട്. ഒ. കമലമാണ് ഭാര്യ, മനീഷ് വിഷ്ണുവാണ് മകൻ. 2022 ഒക്ടോബർ മൂന്നിന് ഹൃദയസംബന്ധമായ അസുഖത്തേതുടർന്ന് തിരുവനന്തപുരത്ത് വച്ച് അന്തരിച്ചു.
അവലംബം
വർഗ്ഗം:1956-ൽ ജനിച്ചവർ വർഗ്ഗം:നവംബർ 25-ന് ജനിച്ചവർ വർഗ്ഗം:2022-ൽ മരിച്ചവർ വർഗ്ഗം:ഒക്ടോബർ 3-ന് മരിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഒൻപതാം കേരള നിയമസഭാംഗങ്ങൾ
ഔസിങ്കി, അലാസ്ക
ഔസിങ്കി, Uusenkaaq in Alutiiq, സ്പ്രൂസ് ദ്വീപിൽ സ്ഥിതി ചെയ്യുന്ന, കൊഡിയാക് ഐലന്റ് ബറോയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു കുഗ്രാമമാണ്. 2010 ലെ സെൻസസ് അനുസരിച്ച് ഇവിടുത്തെ ജനസംഖ്യ 161 ആയിരുന്നു.
ഭൂമിശാസ്ത്രം
ഔസിങ്കി സ്ഥിതി ചെയ്യുന്ന അക്ഷാംശ രേഖാംശങ്ങൾ 57.92333°N, -152.50194°W ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ, കണക്കുകൾ പ്രകാരം ഈ സ്ഥലത്തിന്റെ ആകെ വിസ്തൃതി 7.7 ചതുരശ്ര മൈൽ (20 ചതുരശ്ര കിലോമീറ്റർ) ആണ്. ഇതിൽ 6.0 ചതുരശ്ര മൈൽ (16 ചതുരശ്ര കിലോമീറ്റർ) ഭാഗം കരപ്രദേശവും ബാക്കി 1.6 ചതുരശ്ര മൈൽ (4.1 ചതുരശ്ര കിലോമീറ്റർ) ഭാഗം (21.48 ശതമാനം) വെള്ളവുമാണ്.
അവലംബം
വർഗ്ഗം:അലാസ്കയിലെ പട്ടണങ്ങൾ
തെരേസ ഫൊക്കാദസ്
ഒരു സ്പാനിഷ് ഭിഷഗ്വരയും കത്തോലിക്കാസഭയിലെ ബനഡിക്ടൻ സന്ന്യാസിനീസമൂഹത്തിലെ അംഗവും ഇടതുപക്ഷ ആശയങ്ങളുടെ പ്രചാരകയും സാമൂഹ്യ പ്രവർത്തകയുമാണ് സിസ്റ്റർ തെരേസ ഫൊക്കാദസ്(ജനനം : 1966). പൊതുജനാരോഗ്യ മേഖലയിലും ക്രിസ്തീയ സ്ത്രീ വാദ പ്രസ്ഥാനത്തിലും സ്വതന്ത്ര കാറ്റലോണയ്ക്കുവേണ്ടിയുള്ള പ്രസ്ഥാനത്തിലും സിസ്റ്റർ സജീവമാണ്.
ജീവിതരേഖ
സ്പെയിനിൽ കാറ്റലോണയിലെ സെന്റ് ബനറ്റ് ആശ്രമത്തിലെ അന്തേവാസിയാണ്. 1966ൽ ബാഴ്സലോണയിലാണ് ജനിച്ചത്. ബാഴ്സലോണ സർവകലാശാലയിൽനിന്ന് വൈദ്യശാസ്ത്രബിരുദം നേടിയശേഷം ന്യൂയോർക്കിലെ സ്കൂൾ ഓഫ് മെഡിസിനിൽ ഹൗസ് സർജൻസി ചെയ്തു. തുടർന്ന് ഹവാർഡിലും കേംബ്രിഡ്ജിലും പഠിച്ചു. 2004ൽ പൊതുജനാരോഗ്യത്തിൽ പിഎച്ച്ഡി നേടി. 2009ൽ കാറ്റലോണ സർവകലാശാലയിൽനിന്ന് ദൈവശാസ്ത്രത്തിലും ഗവേഷണബിരുദം കരസ്ഥമാക്കി. 1997ൽ സഭാവസ്ത്രം സ്വീകരിച്ച് കന്യാസ്ത്രീയായി.
സ്പെയിനിൽ എച്ച്1എൻ1 പനി പടർന്നപ്പോൾ പ്രതിരോധപ്രവർത്തനങ്ങൾ ഫലപ്രദമായി സംഘടിപ്പിക്കാൻ സിസ്റ്റർ മുന്നിട്ടിറങ്ങി. പനിക്കായി തയ്യാറാക്കിയ വാക്സിൻ ആവശ്യമായ ശാസ്ത്രീയ അടിത്തറയില്ലാത്തതാണെന്നും ഉപയോഗ്യമായതല്ലെന്നും സിസ്റ്റർ ആരോപിച്ചിരുന്നു. യൂ ട്യൂബിൽ ടൈപ്പ് 1 എ ഫ്ലൂവിന്റെ ചരിത്രവും രാഷ്ട്രീയവും വിശകലനം ചെയ്യുന്ന വീഡിയോ പ്രസിദ്ധീകരിച്ചിരുന്നു.
വ്യത്യസ്ത നിലപാടുകൾ
ഗർഭഛിദ്രം ഉൾപ്പെടെയുള്ള വിഷയങ്ങളിൽ സിസ്റ്റർ തെരേസയുടെ നിലപാട് കത്തോലിക്കാസഭയിലെ ചില കേന്ദ്രങ്ങളെ ചൊടിപ്പിച്ചു. സ്ത്രീകൾക്ക് പൗരോഹിത്യപദവി നൽകണമെന്നും കത്തോലിക്കാസഭ നവീകരിക്കപ്പെടണമെന്നും സിസ്റ്റർ അഭിപ്രായപ്പെടുന്നു. ഔഷധവ്യവസായരംഗത്തെ നെറികേടുകൾ സംബന്ധിച്ച് ഒരു പുസ്തകവും രചിച്ചിട്ടുണ്ട്.
പുറം കണ്ണികൾ
വർഗ്ഗം:കന്യാസ്ത്രീകൾ വർഗ്ഗം:സ്പാനിഷ് ഭിഷഗ്വരർ വർഗ്ഗം:1966-ൽ ജനിച്ചവർ
റിച്ചാർഡ് ലൗവ്ലേസ്
റിച്ചാർഡ് ലൗവ്ലേസ് (1617 ഡിസംബർ 9 - 1657) പതിനേഴാം നൂറ്റാണ്ടിലെ ഒരു  ഇംഗ്ലീഷ് കവി ആയിരുന്നു. ആഭ്യന്തരയുദ്ധത്തിൽ രാജാവിന്റെ ആവശ്യത്തിനുവേണ്ടി പോരാടുന്ന ഒരു [കാവലിയർ] കവി ആയിരുന്നു അദ്ദേഹം. "To Althea, from Prison,"" "To Lucasta, Going to the Warres". എന്നിവ അദ്ദേഹത്തിന്റെ ഏറ്റവും പ്രസിദ്ധമായ കൃതികൾ ആണ്.
ആദ്യകാല ജീവിതവും കുടുംബവും
റിച്ചാർഡ് ലൗവ്ലേസ് 1617 ഡിസംബർ 9 നാണ് ജനിച്ചത്. അയാളുടെ ജന്മസ്ഥലം അജ്ഞാതമാണ്.ഒരുപക്ഷെ വൂൾവിച്ച്, കെന്റ്, അല്ലെങ്കിൽ ഹോളണ്ട്.ഇവയിലേതെങ്കിലും ആയിരിക്കാം എന്നുകരുതുന്നു. സർ വില്യം ലൗവ്ലേസിന്റേയും ആനി ബാർനെ ലൗവ്ലേസിന്റേയും മൂത്ത പുത്രനാണ് ഇദ്ദേഹം. അദ്ദേഹത്തിന് നാല് സഹോദരന്മാരും മൂന്നു സഹോദരിമാരും ഉണ്ടായിരുന്നു. ഒരു പ്രത്യേക സൈനികവും നിയമപരവുമായ കുടുംബത്തിൽ നിന്നായിരുന്നു അച്ഛൻ. ലൗവ്ലേസ് കുടുംബം കെന്റിൽ ഒരു വലിയ സ്വത്ത് സ്വന്തമാക്കിയിരുന്നു.
ലൗവ്ലേസിന്റെ പിതാവ് സർ വില്ല്യം ലൗവ്ലേസ് എലിസബത്ത് ഓഷർ എന്നിവരുടെ മകനായിരുന്നു. മാബേൽ രോർത്തിന്റെ മകളും എഡ്വേർഡ് ഓചെറും (എസ്ക്), തന്റെ പിതാവിന്റെ ഇഷ്ടപ്രകാരം, ബിഷപ്സ്ബോണിന്റെയും ഹൗത്സ്ബോണിന്റെയും മേധാവിയായിരുന്നു. ഇംഗ്ലീഷ് ആഭ്യന്തരയുദ്ധകാലത്ത് ഒരു ഇംഗ്ലീഷ് രാഷ്ട്രീയ പ്രവർത്തകനും കാവലിയറുമായിരുന്ന എലിസബത്തിന്റെ അനന്തരവൻ സർ അന്തോണി ഔച്ചേർ (1614 - 31 മേയ് 1692) ആയിരുന്നു. അവരുടെ സഹോദരൻ സർ. അന്തോണി ഔച്ചേറിന്റെയും ഭാര്യ ഹെസ്റ്റർ കോളറ്റിന്റെയും മകനാണ്.
ബാഹ്യ ലിങ്കുകൾ
വർഗ്ഗം:ഇംഗ്ലീഷ് കവികൾ വർഗ്ഗം:1617-ൽ ജനിച്ചവർ വർഗ്ഗം:ഡിസംബർ 9-ന് ജനിച്ചവർ വർഗ്ഗം:1657-ൽ മരിച്ചവർ
ജൂലി (2004-ലെ ചലച്ചിത്രം)
എൻ. ആർ. പചീഷ്യയുടെ നിർമ്മാണത്തിൽ ദീപക് ശിവദാസനി സംവിധാനം ചെയ്ത് 2004-ൽ പുറത്തിറങ്ങിയ ഒരു ഹിന്ദി ചലച്ചിത്രമാണ് ജൂലി. ഈ ചിത്രത്തിൽ നേഹ ധൂപ്പിയ, പ്രിയാംശു ചാറ്റർജി, യാഷ് ടോങ്ക്, സഞ്ജയ് കപൂർ, അചിന്ത് കൗർ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു. ഒരു പ്രണയകഥയാണ് ചിത്രം പറയുന്നത്. ഈ ചിത്രത്തിന്റെ രണ്ടാം ഭാഗം എന്ന നിലയിൽ 2017-ൽ പുറത്തിറങ്ങിയ ജൂലി 2 എന്ന ചിത്രം സംവിധാനം ചെയ്തതും ദീപക് ശിവദാസനിയാണ്. ഇതിൽ റായ് ലക്ഷ്മിയാണ് കേന്ദ്രകഥാപാത്രമായ ജൂലിയെ അവതരിപ്പിച്ചത്.
കഥാസാരം
ഗോവയിലെ ഒരു സാധാരണ കുടുംബത്തിൽ ജനിച്ചുവളർന്ന ജൂലി (നേഹ ധൂപിയ) എന്ന പെൺകുട്ടിയെ ഒരു ദിവസം അവളുടെ കാമുകൻ നീൽ (യഷ് ടോങ്ക്) ഉപേക്ഷിക്കുന്നു. അതോടെ ജൂലി മുംബൈയിലേക്കു താമസം മാറുന്നു. അവിടെ വച്ച് ജൂലിയുടെ ബോസ് റോഹൻ (സഞ്ജയ് കപൂർ) അവളെ ശാരീരികമായി ചൂഷണം ചെയ്യുന്നു. രണ്ടു പുരുഷൻമാരിൽ നിന്നുണ്ടായ വിശ്വാസവഞ്ചന ജൂലിയെ മാനസികമായി തളർത്തുന്നു. പ്രണയത്തിൽ വിശ്വാസം നഷ്ടപ്പെട്ടതോടെ അവൾ ഒരു അഭിസാരികയായി മാറുന്നു.
ധനികനും നഗരത്തിലെ അറിയപ്പെടുന്ന ചെറുപ്പക്കാരനുമായ മിഹിർ ഷാൻഡില്യ (പ്രിയാംശു ചാറ്റർജി) ജൂലിയെ പരിചയപ്പെടുന്നു. വൈകാതെ തന്നെ ഇരുവരും തമ്മിൽ പ്രണയത്തിലാകുന്നു. ജൂലിയുടെ സൗന്ദര്യത്തിൽ മയങ്ങിപ്പോയ മിഹിർ അവളെ വിവാഹം ചെയ്യണമെന്ന് ആഗ്രഹിക്കുന്നു. ധനികരെ സംതൃപ്തിപ്പെടുത്തുന്ന ഒരു അഭിസാരികയാണ് ജൂലിയെന്ന കാര്യം മിഹിറിനോ അവന്റെ കുടുംബത്തിനോ അറിവില്ലായിരുന്നു. തന്റെ ജീവിതത്തിലെ ഏറ്റവും പ്രധാനപ്പെട്ട വ്യക്തിയാണ് ജൂലിയെന്ന് ഒരു ടെലിവിഷൻ അഭിമുഖത്തിനിടെ മിഹിർ വെളിപ്പെടുത്തുന്നു. മിഹിറിന്റെ ആത്മാർത്ഥ പ്രണയത്തെത്തുടർന്ന് ജൂലിയും ധർമ്മസങ്കടത്തിലാകുന്നു. തന്റെ ജോലിയെക്കുറിച്ച് മിഹിറിനോടു തുറന്നുപറയണമോ വേണ്ടയോ എന്ന് അവൾ ചിന്താക്കുഴപ്പത്തിലാകുന്നതാണ് കഥയുടെ പിന്നീടുള്ള ഗതിയെ നിയന്ത്രിക്കുന്നത്.
ഗാനങ്ങൾ
സമീർ രചിച്ച ഗാനങ്ങൾക്കു ഹിമേശ് രേഷമ്യ സംഗീതം നൽകിയിരിക്കുന്നു.
പുറം കണ്ണികൾ
വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ലൈംഗികത പ്രമേയമായ ചലച്ചിത്രങ്ങൾ
ലിമസ്സോൾ
യൂറോപ്യൻ ദ്വീപുരാജ്യമായ സൈപ്രസിലെ ഒരു പ്രധാന നഗരമാണ് ലിമസ്സോൾ(Λεμεσός ; Limasol or Leymosun; ). തെക്കൻ സൈപ്രസിൽ മദ്ധ്യധരണ്യാഴിയുടെ തീരത്തായാണ് ലിമസ്സോൾ നഗരം സ്ഥിതി ചെയ്യുന്നത്. നിക്കോഷ്യ കഴിഞ്ഞാൽ സൈപ്രസിലെ ഏറ്റവും വലിയ നഗരമായ ലിമസ്സോൾ രാജ്യത്തെ പ്രധാന വിനോദസഞ്ചാരകേന്ദ്രങ്ങളിലൊന്നാണ്.2012ൽ അന്താരാഷ്ട്രസംഘടനയായ മെർസർ ലോകത്തെ 221 നഗരങ്ങളിലായി ജീവിതനിലവാരം മാനദണ്ഡമായി നടത്തിയ കണക്കെടുപ്പിൽ ലിമസ്സോൾ 87ആം സ്ഥാനം കരസ്ഥമാക്കി.
ചരിത്രം
പുരാതനനഗരമാണ് ലിമസ്സോൾ. ബി.സി 2000ൽ ഇവിടെനിന്നും മനുഷ്യാവശിഷ്ടങ്ങൾ കണ്ടെടുത്തിട്ടുണ്ട്. എ.ഡി 1191 ൽ ഒരു കപ്പൽദുരന്തത്തിൽപ്പെട്ട് സൈപ്രസിലെത്തിയ ഇംഗ്ലണ്ട് രാജാവ് റിച്ചാർഡ് ഒന്നാമനാണ് ഒരു നഗരമെന്ന നിലയിൽ ലിമസ്സോളിന്റെ വളർച്ചയ്ക്ക് അടിത്തറയിട്ടത് .പതിനാറാം നൂറ്റാണ്ടിൽ സൈപ്രസ് ഓട്ടൊമൻ സാമ്രാജ്യത്തിന്റെ ഭാഗമായി. തുർക്കിയിൽനിന്നും ധാരാളം പേർ സൈപ്രസിലെത്തി താമസം തുടങ്ങി. ഗ്രീക്ക്,തുർക്കിഷ് ഭാഷകളുടെ പടനത്തിനായി ധാരാളംവിദ്യാലയങ്ങൾ ഇക്കാലയളവിൽ നിക്കോഷ്യയിലും ലിമസ്സോളിലുമായി തുറക്കപ്പെട്ടു. 1878ൽ ബ്രിട്ടീഷുകാർ സൈപ്രസ് പിടിച്ചടക്കി.ലിമസ്സോളിന്റെ ആദ്യ ഗവർണർ ജനറലായി കേണൽ വാറൻ ന്നിയമിക്കപ്പെട്ടു .അദ്ദേഹത്തിന്റെ ഭരണപരിഷ്കാരങ്ങളുടെ ഭാഗമായി ലിമസ്സോൾ നഗരം കൂടുതൽ അഭിവൃദ്ധിയിലേക്ക് കുതിച്ചു.മികച്ച ഗതാഗതസംവിധാനങ്ങളും സമ്പൂർണ്ണ വൈദ്യുതിവിതരണവും നഗരത്തിൽ നിലവിൽ വന്നു.1880ൽ ലിമസ്സോൾ നഗരത്തിൽ ആദ്യമായി പോസ്റ്റ് ഓഫീസും പ്രിന്റിംഗ് പ്രസും സ്ഥാപിക്കപ്പെട്ടു .ബ്രിട്ടീഷ് ഭരണകാലത്ത് സൈപ്രസ്സിലെ ഒരു പ്രധാന സാംസ്കാരികകേന്ദ്രമായി ലിമസ്സോൾ മാറി.
സൂര്യ ഭൂഖണ്ഡാന്തര മിസൈൽ
നിർമ്മാണത്തിലിരിക്കുന്ന ഇന്ത്യയുടെ ഭൂഖണ്ഡാന്തര ബാലിസ്റ്റിക് മിസൈൽ ആണ് സൂര്യ  (AD-2018). ഇതിന്റെ ദൂരപരിധി 10,000 കിലോമീറ്റർ വരെയായിരിക്കും.
വർഗ്ഗം:മിസൈലുകൾ
ലിമസ്സോൾ
സ്ഥിതിവിവരക്കണക്കുകൾ
2013ലെ കണക്കുകൾ പ്രകാരം ഏകദേശം ഒന്നേമുക്കാൽ ലക്ഷത്തോളം ആളുകൾ ലിമസ്സോളിൽ താമസിക്കുന്നു .ഗ്രീക്ക്,തുർക്കിഷ്,അർമേനിയൻ വർഗ്ഗങ്ങളില്പെട്ട ആളുകളാണ് ഈ നഗരത്തിൽ താമസിക്കുന്നത്.ഗ്രീക്ക്, തുർക്കിഷ് എന്നിവയാണ് ഇവിടുത്തെ പ്രധാന സംസാരഭാഷകൾ.സൈപ്രസ്സിലെ പ്രധാന വ്യാവസായികകേന്ദ്രങ്ങളിലൊന്നായ ലിമസ്സോളിലും പ്രാന്തപ്രദേശങ്ങളിലുമായി 350ലേറെ ചെറുകിടവ്യവസായങ്ങൾ കണ്ടുവരുന്നു.1926ലെ തിരഞ്ഞെടുപ്പ് മുതൽ കമ്മ്യൂണിസ്റ്റ് പാർട്ടിക്ക് മുൻതൂക്കമുള്ള ലിമസ്സോളിൽ കമ്മ്യൂണിസ്റ്റ് പാർട്ടിയുടെ പിൻഗാമികളായ ഏ.കെ.ഇ.എൽ ആണ് ഭരണത്തിലുള്ളത്.ഏ.കെ.ഇ.എൽ നേതാവ് ആന്ദ്രേ ക്രിസ്റ്റൊവു ആണ് 2011 മിതൽ ലിമസ്സോൾ നഗരത്തിന്റെ മേയർ. രണ്ട് രാജ്യാന്തര വിമാനത്താവളങ്ങൾ ലിമസ്സോൾ നഗരത്തിലുണ്ട്.സൈപ്രസിലെ ഏറ്റവും വലിയ തുറമുഖമായ ലിമസ്സോൾ തുറമുഖം മദ്ധ്യധരണ്യാഴിയിലെ ഏറ്റവും തിരക്കേറിയ തുറമുഖമാണ്. സൈപ്രസ് ശാസ്ത്രസാങ്കേതികസർവകലാശാലയുടെ ആസ്ഥാനവും ഇവിടെയാണ്.
പുറത്തേക്കുള്ള കണ്ണികൾ
വർഗ്ഗം:സൈപ്രസിലെ നഗരങ്ങൾ
ദി ലിറ്റിൽ മെർമെയ്ഡ് (2023)
ദി ലിറ്റിൽ മെർമെയ്ഡ് (2023) ഡേവിഡ് മാഗി ഒരുക്കിയ  തിരക്കഥയിൽ നിന്ന് റോബ് മാർഷൽ സംവിധാനം ചെയ്ത് 2023 ൽ പുറത്തിറങ്ങിയ ഒരു അമേരിക്കൻ സംഗീതാത്മക, പ്രണയ ഫാന്റസി ചിത്രമാണ്. വാൾട്ട് ഡിസ്‌നി പിക്‌ചേഴ്‌സ്, ലൂക്കാമർ പ്രൊഡക്ഷൻസ്, മാർക്ക് പ്ലാറ്റ് പ്രൊഡക്ഷൻസ് എന്നിവർ സംയുക്തമായി നിർമ്മിച്ച ഈ ചിത്രം, ഹാൻസ് ക്രിസ്റ്റ്യൻ ആൻഡേഴ്‌സന്റെ അതേ പേരിലുള്ള 1837 ലെ യക്ഷിക്കഥയെ ആസ്പദമാക്കി ഡിസ്‌നി നിർമ്മിച്ച 1989-ലെ ആനിമേറ്റഡ് സിനിമയുടെ തത്സമയ-ആക്ഷൻ പുനർനിർമ്മാണമാണ്. ഹാലെ ബെയ്‌ലി ടൈറ്റിൽ വേഷം അവതരിപ്പിക്കുന്ന ഈ ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിക്കുന്നത് ജോനാ ഹൗർ-കിംഗ്, ഡേവിദ് ഡിഗ്സ്, അവ്ക്വാഫിന, ജേക്കബ് ട്രെംബ്ലെയ്, നോമ ഡുമെസ്‌വേനി, ആർട്ട് മാലിക്, ജാവിയർ ബാർഡെം, മെലിസ മക്കാർത്തി എന്നിവരാണ്. മനുഷ്യലോകത്തിൽ ആകൃഷ്ടയായ ഏരിയൽ എന്ന മത്സ്യകന്യകയായ രാജകുമാരിയെ കേന്ദ്രീകരിച്ച് മുന്നോട്ടുനീങ്ങുന്ന കഥാഗതിയിൽ, മുമ്പ് കപ്പൽഛേദത്തിൽനിന്ന് താൻ രക്ഷിച്ച എറിക് രാജകുമാരനുമായി കൂടിച്ചേരാൻ വഞ്ചകയായ കടൽ മന്ത്രവാദി ഉർസുലയുമായി മനുഷ്യവർഗ്ഗത്തിൻറേതുപോലുള്ള കാലുകൾ ലഭിക്കുന്നതിനു പകരം തന്റെ ശബ്ദം കൈമാറാൻ ഏരിയർ ഉണ്ടാക്കുന്ന ഒരു കരാറിലൂടെയാണ് ചിത്രത്തിൻറെ കഥ വികസിക്കുന്നത്.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
മഞ്ഞഅരികൻ മൊറെ മലിഞ്ഞീൽ
കടൽ വാസിയായ ഒരു മൽസ്യമാണ് മഞ്ഞഅരികൻ മൊറെ മലിഞ്ഞീൽ  അഥവാ '''Yellow-Edged Moray. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:മലിഞ്ഞീൽ
ഇ. മുഹമ്മദ്
സൈക്കോ മുഹമ്മദ്
റോഹിംഗാ ജനവിഭാഗം
1978, 1991–1992, 2012, 2015 and 2016–2017 എന്നീ വർഷങ്ങളിലായി റോഹിംഗ്യർ സൈനിക അടിച്ചമർത്തൽ നേരിട്ടുവരുന്നു. മ്യാൻമാറിലെ റോഹിങ്ക്യകൾക്കെതിരായ സൈനിക പീഡനങ്ങളെ വംശീയ ശുദ്ധീകരണമെന്ന് യു.എൻ. ഉദ്യോഗസ്ഥരും ഹ്യൂമൻ റൈറ്റ്സ് വാച്ചും വിശേഷിപ്പിച്ചിട്ടുണ്ട്.
മ്യാൻമറിലെ യു.എൻ. മനുഷ്യാവകാശ പ്രതിനിധി "റോഹിങ്ക്യ വംശത്തിനെതിരായ വിവേചനവും പീഡനങ്ങളുടേയും നീണ്ട ചരിത്രം മാനവികതക്കെതിരായ കുറ്റകൃത്യങ്ങൾക്ക് കാരണമാകുമെന്ന്" റിപ്പോർട്ട് ചെയ്തിരിക്കുന്നു. സംഭവിച്ചുകൊണ്ടിരിക്കുന്ന ഒരു വംശഹത്യയെക്കുറിച്ചുള്ള മുന്നറിയിപ്പുകൾ ഈ റിപ്പോർട്ടിൽ ഉണ്ടായിരുന്നു. മ്യാൻമാറിലെ യു.എൻ പ്രത്യേക അന്വേഷകനായ യാങ്ഘീ ലീ, രാജ്യത്തുനിന്ന് റോഹിങ്ക്യ ജനതയെ മുഴുവനായി പുറത്താക്കാൻ മ്യാൻമർ ആഗ്രഹിക്കുന്നു എന്നാണ് വിശ്വസിക്കുന്നത്.
സാമ്പത്തികപ്രതിസന്ധിക്ക് സമാനമായ അവസ്ഥാവിശേഷങ്ങൾ മ്യാൻമർ ഭരണകൂടത്തെ ജനങ്ങളെ തമ്മിലടിപ്പിക്കാൻ പ്രേരിപ്പിച്ചിരിക്കാമെന്നാണ് യൂറോപ്യൻ രോഹിങ്ക്യ കൗൺസിൽ അഭിപ്രായപ്പെടുന്നത്. മ്യാൻമറിൽ അധികാരം തങ്ങളുടെ കയ്യിലുള്ള അധികാരം ഏതുവിധേനയും നിലനിർത്തുന്നതിനായി ഭരണകൂടവും സൈന്യവും മുസ്‌ലിംകൾക്കെതിരായി ബുദ്ധമതവിശ്വാസികളെ തിരിച്ചുവിടുകയാണ് ചെയ്തതെന്ന് കൗൺസിലിന്റെ ചെയർമാൻ ഖൈറുൽ അമീൻ ആരോപിക്കുന്നത്. വംശീയഉന്മൂലനത്തിന്റെ അടിസ്ഥാനകാരണം അന്വേഷിക്കുന്നവർക്ക് അതിൻറ പ്രധാനകാരണം രാജ്യത്തിന്റെ സാമ്പത്തികപ്രതിസന്ധിയാണെന്ന് മനസ്സിലാക്കാനാകുന്നതാണ്.
പുതിയ പുതിയ കലാപങ്ങൾക്ക് സർക്കാർ സംവിധാനങ്ങൾ ബോധപൂർവം കരുക്കൾ നീക്കുന്നു. പ്രകൃതിവിഭവങ്ങളാൽ സമ്പന്നമായിരുന്ന രാഖൈൻമേഖല ഇന്ന് ബർമ്മയിലെ ഏറ്റവും പിന്നാക്കാവസ്ഥയിലാണെന്നുള്ളതാണ് സത്യം. അതിനാൽത്തന്നെ അവിടത്തെ തദ്ദേശീയജനതയെ തങ്ങൾക്ക് ഒരു ഭാരമായിട്ടാണ് സമ്പന്നവർഗ്ഗങ്ങൾക്കു തോന്നിയത്. മേഖലയിലെ കുറഞ്ഞ തൊഴിലവസരങ്ങളും അപൂർവ്വമായ വ്യവസായ സംരംഭങ്ങളും തങ്ങളുടെമാത്രം വരുതിയിലാക്കുവാൻ ബർമയിലെ വരേണ്യവർഗ്ഗം എപ്പോഴും  ശ്രമിച്ചുകൊണ്ടിരുന്നു. തത്ഫലമായി ഭൂരിപക്ഷ ബുദ്ധമതവിശ്വാസികളെ മുസ്‌ലിം ജനവിഭാഗങ്ങൾതിരെ തിരിച്ചുവിടുകയെന്ന കുത്സിതബുദ്ധിയാണ് ഭരണകൂടം പ്രയോഗിച്ചത്. അതിനാൽ തന്നെ ഈ പ്രദേശത്തെ കലഹങ്ങൾ മതപരം എന്നതിലുപരി രാഷ്ട്രീയപരവും സാമ്പത്തികവുമായ മാനങ്ങളുമുള്ളതായി മാറുന്നു.
പട്ടാളത്തിനു മുൻതൂക്കമുള്ള ഭരണകൂടത്തിന്റെ ഒത്താശയോടെ ബുദ്ധിസ്റ്റുകളാലും സൈന്യങ്ങളാലും ബലാത്സംഗമുൾപ്പടെയുള്ള  നീചമായ പീഡനങ്ങൾക്കിരയാക്കപ്പെട്ടുകൊണ്ടിരിക്കുന്ന അരാക്കൻ സ്ത്രീകളുടെ എണ്ണം പ്രതിദിനം കൂടിക്കൊണ്ടിരിക്കുകയാണ്. പുറം ലോകത്തിന്റെ കണ്ണിൽ മ്യാൻമർ ഒട്ടേറെ മാറിക്കഴിഞ്ഞുവെന്ന പ്രതീതിയാണ് അവർ സൃഷ്ടിച്ചുകൊണ്ടിരിക്കുന്നത്. രാഷ്ട്രീയ പാർട്ടികൾക്ക് നാമമാത്രമായ പ്രവർത്തന സ്വാതന്ത്ര്യം ഇക്കാലത്ത്  അനുവദിക്കപ്പെട്ടിരിക്കുന്നു. പട്ടാള ഭരണകൂടത്തിന് അഭിമതനായ പ്രസിഡന്റ് തീൻ സീൻ പുരോഗമനപരമായ നിരവധി പരിഷ്‌കാരങ്ങൾക്ക് നേതൃത്വം നൽകുന്നുവെന്നും  നൊബേൽ സമ്മാന ജേതാവും ജനാധിപത്യ നേതാവുമായ ആംഗ് സാൻ സൂക്കി പാർലിമെന്റംഗമായി എന്നു പറയുമ്പോഴും ചരിത്രത്തിലെ ഏറ്റവും ക്രൂരമായ വംശീയശുദ്ധീകരണത്തിന്റെ കൂരിരുൾ  ഈ പരിഷ്കാരങ്ങളുടെ ശോഭ കെടുത്തുന്നു.
ചാമ്പി ദേശീയോദ്യാനം
ചാമ്പി ദേശീയോദ്യാനം, (ചിലപ്പോഴൊക്കെചാമ്പി മൌണ്ടൻ ദേശീയോദ്യാനം അഥവാ അല്ലെങ്കിൽ ഡ്ജെബെൽ ചാമ്പി ദേശീയോദ്യാനം എന്നും വിളിക്കുന്നു) ടുണീഷ്യയിലെ കസ്സെറൈൻ ഗവർണറേറ്റിൽ സ്ഥിതിചെയ്യുന്ന ഒരു ദേശീയോദ്യാനമാണ്. മൌണ്ട് ചാമ്പിയ്ക്കു (Djebel Chambi) ചുറ്റുപാടുമുള്ള സസ്യജന്തുജാലങ്ങളെ ഈ ദേശീയോദ്യാനം പരിരക്ഷിക്കുന്നു. സമുദ്രനിരപ്പിൽനിന്ന് 1,544 മീറ്റർ ഉയരത്തിൽ സ്ഥിതിചെയ്യുന്ന ഇത് ടുണീഷ്യയിലെ ഏറ്റവും ഉയരം കൂടിയ പർവ്വതമാണ്.
റോഹിംഗാ ജനവിഭാഗം
ബംഗ്ലാദേശ് അതിർത്തി പ്രവിശ്യയായ രാഖൈനിൽ വസിക്കുന്ന  റോഹിംഗ്യാ വംശജരെ മ്യാൻമർ ഭരണകൂടവും പൊതു സമൂഹവും ഒന്നടങ്കം ആട്ടിയോടിക്കുകയെന്ന കൊടുംക്രൂരതയാണ്  ഇപ്പോൾ നടന്നുകൊണ്ടിരിക്കുന്നത്. അവരുടെ പൗരത്വം വകവെച്ചു കൊടുക്കുന്നില്ല എന്നതുപോകട്ടെ, സഞ്ചാര സ്വാതന്ത്ര്യം, കുട്ടികളുടെ വിദ്യാഭ്യാസം എന്നിവയിൽനിന്നെല്ലാം അവർ വിലക്കപ്പെട്ടിരിക്കുന്നു. കുട്ടികളെ വിദ്യാലയങ്ങളിൽ ചേർക്കുന്നതിന് റോഹിംങ്ക്യകൾക്ക് പ്രത്യേക ചേർക്കാൻ തിരിച്ചറിയൽ കാർഡ് ആവശ്യമുണ്ട്. ഐക്യരാഷ്ട്ര സഭയുടെ മനുഷ്യാവകാശ വിഭാഗം പലതവണ ആവശ്യപ്പെട്ടിട്ടുപോലും ഏഴര ലക്ഷത്തിലധികം വരുന്ന  ഈ ജനതക്ക് പ്രഥാമിക അംഗീകാരം പോലും നൽകാൻ മ്യാൻമർ സർക്കാർ തയ്യാറാകുന്നില്ല.
വിവാഹം കഴിക്കുന്നതിനും സന്താനലബ്ധിക്കും കുട്ടികളുടെ വിദ്യാഭ്യാസത്തിനും അവർ രോഹിങ്കയകളുടെയിടയിൽ നിയന്ത്രണമേർപ്പെടുത്തി. പെർമിറ്റില്ലാതെ ഈ ജനതയ്ക്കു വിവാഹം കഴിക്കുക അസാദ്ധ്യം. പെർമിറ്റിന് അപേക്ഷിക്കണമെങ്കിൽ സ്വന്തമായി സ്വത്തുവകകൾ ഉണ്ടെന്നു സർക്കാരിനുമുന്നിൽ തെളിയിക്കേണ്ടതുണ്ട്. ബുദ്ധമതത്തിലേക്ക് പരിവർത്തനത്തിന് തയ്യാറായാൽ നിയന്ത്രണങ്ങളുടെ ചങ്ങല അഴിയുമെന്നു കരുതിയാൽത്തന്നെ, മതപരിവർത്തനത്തിനു വിധേയരായവർ മൂന്നാം കിടക്കാരായി ഗണിക്കപ്പെടുന്ന അവസ്ഥയാണ്. സർക്കാരിന്റെ അനുമതിയില്ലാതെ നടക്കുന്ന രോഹിംഗ്യാ വിഭാഗത്തിന്റെ വിവാഹങ്ങൾ നിയമവിരുദ്ധമായി പ്രഖ്യാപിക്കപ്പെട്ടിരിക്കുന്നു. ഇങ്ങനെയുള്ളവർക്കെതിരെ കേസെടുക്കുകയും ജനിക്കുന്ന കുട്ടി നിയമവിരുദ്ധമായുട്ടുള്ളതാണെന്നു പ്രഖ്യാപിക്കപ്പെടുകയും ചെയ്യുന്നു. ഈ കുട്ടികളെ സ്‌കൂളിൽ ചേർക്കാൻ സാധിക്കാറില്ല. 1950 ൽ ഏകദേശം 2.2 മില്യൺ ഉണ്ടായിരുന്ന ഈ വിഭാഗം പ്രകൃതിനിയമമനുസരിച്ച് ഇരട്ടിയാകേണ്ടതായിരുന്നുവെങ്കിലും ജനനനിയന്ത്രണത്തിന്റെ ഫലമായി ഇന്ന് ഒരു മില്യണിൽതാഴെ മാത്രമാണ് അവരുടെ അംഗസംഖ്യ. പൌരത്വെന്നല്ല, അവർക്ക് മനുഷ്യനെന്ന പരിഗണന പോലും ലഭിക്കാറില്ല.
ചാമ്പി ദേശീയോദ്യാനം
ദേശീയോദ്യാനത്തിനുള്ളിൽ സ്ഥിരമായ നദികളോ അരുവികളോ ഇല്ല, പക്ഷേ വംശനാശ ഭീഷണി നേരിടുന്ന കുവിയേർസ് ഗസല്ലെകളുടെ അവസാനത്തെ അഭയസ്ഥാനങ്ങളിലൊന്നും അംഗസംഖ്യ കുറഞ്ഞ ബാർബറി ആടുകളുടെ സ്വദേശവുമാണിത്. ഈ ദേശീയോദ്യാനം സസ്യജാലങ്ങളുടെ വൈവിദ്ധ്യത്തിനും ശ്രദ്ധേയമാണ്. ഹോം ഓക്ക്, കൊട്ടോണീസ്റ്റർ നുമ്മുലാറിയ, ആലെപ്പോ പൈൻ, സ്റ്റിപ്പ ടെനാസിസ്സിമ എന്നിവ ഇവിടെ സമൃദ്ധിയായി വളരുന്നു. പക്ഷികളിൽ, ടുണീഷ്യൻ ക്രോസ്ബിൽ, ഈജിപ്ഷ്യൻ കഴുകൻ, ബോണെല്ലീസ് പരുന്ത്, പെറെഗ്രൈൻ പ്രാപ്പിടിയൻ എന്നിവയാണ് ഇവിടെ കാണപ്പെടുന്ന പക്ഷികൾ.
കുവിയേർസ് ഗസലുകളുടെ സംരക്ഷണത്തിനായി 1970 ൽ 300 ഹെൿടർ (740 ഏക്കർ) വേലികെട്ടിത്തിരിച്ച് റിസർവ്വാക്കി മാറ്റിയിരുന്നു. 1977 ൽ ദേശീയോദ്യാനവും അതിൻറെ ചുറ്റുപാടുമുള്ള പ്രദേശങ്ങലും യുനെസ്കോ ബയോസ്ഫിയർ റിസർവ്വായി അംഗീകരിക്കപ്പെട്ടു. 1980 ൽ 6,723- ഹെക്ടർ (16,610-ഏക്കർ) വിസ്തൃതിയുള്ള ഇത് ഒരു ദേശീയോദ്യാനമായി പ്രഖ്യാപിക്കപ്പെട്ടു.
റോഹിംഗാ ജനവിഭാഗം
വീട് വെക്കാനുളള അവകാശം ഇവർക്കു നൽകാറില്ല. അനുമതിയില്ലാതെ നിർമ്മിക്കുന്ന വീടുകൾ അധികൃതരെത്തി പൊളിച്ചു നീക്കുകയാണ് പതിവ്. സാമൂഹ്യവിരുദ്ധരായി ഗണിക്കപ്പെടുന്ന ഭൂരിപക്ഷം രോഹിങ്ക്യകളും വെള്ളമോ വെളിച്ചമോ ഇല്ലാത്ത ചോർന്നൊലിക്കുന്ന ടെന്റുകളിലാണ് താമസിക്കുന്നത്.
ചാമ്പി ദേശീയോദ്യാനം
അവലംബം
വർഗ്ഗം:ടുണീഷ്യയിലെ ദേശീയോദ്യാനങ്ങൾ
റോഹിംഗാ ജനവിഭാഗം
ഇവരിൽ ചിലർ അക്രമാസക്തമായി ദുർബലമായ ചെറുത്തു നിൽപ്പുകൾ നടത്തി പ്രതികരിക്കുന്നുണ്ടെന്നത് ശരിയായ വസ്തുത. തുടർച്ചയായുള്ള വിവേചനവും പീഡനവുമേൽക്കേണ്ടിവരുന്ന ഒരു ജനതയുടെ  സ്വാഭാവിക പ്രതികരണമായേ ഇതിനെ കാണുവാൻ സാധിക്കുകയുള്ളൂ.,  തുടർച്ചയായ അവഗണനയേയും അപമാനത്തേയും  ചോദ്യം ചെയ്യുന്നവരെ തീവ്രവാദികളായി മുദ്രകുത്തുകയെന്ന തന്ത്രമാണ് പതിവുതന്ത്രമാണ് രാഖൈൻ പ്രവിശ്യയിൽ ഭരണകൂടം വിജയകരമായി നടപ്പാക്കിക്കൊണ്ടിരിക്കുന്നത്.
ഈ പ്രവിശ്യയിലെ ഭൂരിപക്ഷ വിഭാഗം അരാക്കൻ വംശജരായ ബുദ്ധമതക്കാരാണ്. മറ്റു വിഭാഗങ്ങളോട് അങ്ങേയറ്റത്തെ അസഹിഷ്ണുതയാണ് ഇവർ കാട്ടുന്നത്. നൂറ്റാണ്ടുകൾക്ക് മുമ്പ് തുടങ്ങിയ ആട്ടിയോടിക്കൽ അനവരതം തുടരുന്നു. സമ്പൂർണ്ണമായ വംശീയ ശുദ്ധീകരണം സാധ്യമാകും വരെ  പീഡിപ്പിച്ചും ചൂഷണം ചെയ്തും അപമാനിച്ചും റൊഹിംഗ്യാകളെ  മുച്ചൂടും മുടിക്കുമെന്ന ദൃഢപ്രതിജ്ഞതിയിലാണ് മ്യാൻമറിലെ ഭരണകൂടത്തിന്റെ പിന്തുണയുള്ള ഭൂരിപക്ഷമതം.
രോഹിങ്ക്യൻ പ്രശ്‌നത്തിൽ കൃത്യമായി ഇടപെടാൻ  ജനാധിപത്യത്തിന്റെ കാവലാളായി വിശേഷിപ്പിക്കപ്പെടുന്ന ആംഗ് സാൻ സൂകിയോ അവരുടെ പാർട്ടിയോ പോലും ഇനിയും തയ്യാറായിട്ടില്ല എന്നത് അത്യന്തം ലജ്ജാകരമായ അവസ്ഥയാണ്. മ്യാൻമാർ രാജ്യത്തിന് അധികപ്പറ്റാണ് റോഹിങ്ക്യകൾ എന്ന നിലപാടാണ് സൂകിയുടെ നാഷണൽ ലീഗ് ഫോർ ഡമോക്രസി പോലും കരുതുന്നതെന്നുവേണം വിചാരിക്കാൻ
രാഖൈൻ പ്രവിശ്യയിൽ   ഇതരമത വിശ്വാസിയായ ഒരു സ്ത്രീ ബലാത്സംഗം ചെയ്യപ്പെട്ടതുമായി ബന്ധപ്പെട്ട് സമീപകാലത്തു പൊട്ടിപ്പുറപ്പെട്ട കലാപത്തിന് ഇനിയും പൂർണ്ണശമനമായിട്ടില്ല. ഈ കുറ്റം രോഹിങ്ക്യൻ മുസ്ലിം വിഭാഗത്തിലെ മൂന്നു പേരുടെ തലയിൽ ചാർത്തി അറസ്റ്റ് ചെയ്യപ്പെട്ടിരുന്നു. അവസരം പാർത്തിരുന്ന തീവ്രവാദ സംഘങ്ങൾ അതേദിവസം 10 രോഹിങ്ക്യകളെ ചുട്ടുകൊല്ലുകയും  രോഹിങ്ക്യകളുടെ വാസസ്ഥലങ്ങൾ വ്യാപകമായി കയ്യേറ്റം ചെയ്യപ്പെടുകയും ചെയ്തു. ഈ കലാപത്തിലകപ്പെട്ട നിരപരാധികളുടെ എണ്ണം ഇതുവരെ റിപ്പോർട്ട് ചെയ്യപ്പെട്ടിട്ടില്ല. സൂകി അപ്പോഴും മൌനത്തിന്റെ വാത്മീകത്തിലൊളിച്ചു കഴിഞ്ഞതേയുള്ള.
കിരാത ഭരണകൂടത്തിന്റെ ഒത്താശയോടെ മതതീവ്രവാദികൾ പ്രധാനമായി ലക്ഷ്യം വെക്കാറുള്ളത് സ്ത്രീകളെയാണ്. ഒരു സമൂഹത്തെ ഒന്നായി അപമാനിക്കാനുള്ള ഏറ്റവും നല്ല വഴി അവരിലെ സ്ത്രീകളെ അപമാനിക്കലാണെന്ന് അവർക്ക് നന്നായറിയാം. തീരെ നിവൃത്തിയില്ലാത്ത അവസ്ഥയിൽ പലരും പാലായനത്തിനു നിർബന്ധിതരാകുന്നു. ഏറ്റവും അപകടകരമായ ഈ പലായനങ്ങൾ ബൊട്ടുകൾ വഴി സമുദ്രം താണ്ടി തായ്‌ലാൻഡ്, മലേഷ്യ എന്നിവിടങ്ങളിലേയ്ക്കു നടത്തുന്ന യാത്രകൾ മിക്കവാറും ലക്ഷ്യം കാണാറില്ല. ലക്ഷ്യത്തിലെത്തുന്നവതന്നെ കൂടുതൽ ദുരിതങ്ങളിലേയ്ക്കവും എത്തിച്ചേരുക. അവിടെ തായ്സൈന്യം മലേഷ്യൻ സൈന്യങ്ങളും സ്ത്രീകളെ ഉൾപ്പെടെ അവരുടെ കൈവശമുള്ള തട്ടിയെടുക്കുകയും  വീണ്ടും കടലിലേക്കു ആട്ടിയിറക്കുകയും ചെയ്യുന്നു. രോഹിങ്ക്യാ അഭയാർത്ഥികളെ സ്വീകരിക്കുകയും സംരക്ഷിക്കുയും ചെയ്യുന്നതിനായി യു.എൻ. ബംഗ്ലാദേശ്, മലേഷ്യ, തായ്‍ലാന്റ് തുടങ്ങിയ രാജ്യങ്ങൾക്ക് വൻതുക സാമ്പത്തികസഹായം ചെയ്യുന്നു. ദുരിതപൂർണമായ ജീവിതം നയിക്കുന്ന ഒരു വലിയ വിഭാഗം റോഹിംഗ്യാകൾ ബംഗ്ലാദേശിലെ ക്യാമ്പിലുണ്ടെന്നാണ് കണക്ക്. ഇനിയും പുതിയ അഭയാർഥികളെ സ്വീകരിക്കാനാകില്ലെന്ന നിലപാടിലാണ് ബംഗ്ലാദേശ്. അതുപോലെ മലേഷ്യ, തായ്‌ലാൻഡ് എന്നീ രാജ്യങ്ങളും ഇതേ നിലപാട് പിന്തുടരുന്നവരാണ്. ഒരു രാജ്യത്തിന്റെയും പൌരത്വമില്ലാത്ത ഈ മനുഷ്യർ അന്താരാഷ്ട്ര നിയമപരിരക്ഷകരുടെ കണ്ണിൽപ്പെടുന്നില്ല എന്നുള്ളതാണ് സത്യം.
നാമകരണം
ആധുനിക കാലഘട്ടത്തിൽ റോഹിംഗ്യ എന്ന പദം ആവർഭവിച്ചത്, കൊളോണിയൽ കാലഘട്ടത്തിനു മുമ്പും ശേഷവുമുള്ള റൂയിംഗ, റുവാൻഗ്യ എന്നീ പദങ്ങളിൽനിന്നാണ്. റോഹിംഗ്യകൾ സ്വയമായി അവരെ Ruáingga എന്ന് വിശേഷിപ്പിക്കുന്നു. ഈ പ്രദേശത്തെ പ്രധാന ഭാഷകളിൽ, അവർ rui hang gya ( MLCTS) പിന്തുടർന്ന്) എന്ന് അറിയപ്പെടുന്നു. ഇതിൻറെ ရိုဟင်ဂျာ  എന്നും Rohingga  রোহিঙ্গা  എന്നുമാണ്. "രോഹിൻഗ്യ" എന്ന വാക്ക് വന്നത്  രഖാൻഗ അല്ലെങ്കിൽ രോഷൻഗ എന്നീ അരക്കാൻ സംസ്ഥാനത്തെ വാക്കിൽ നിന്നായിരിക്കാം. റോഹിൻഗ്യ എന്ന വാക്കിനർത്ഥം "രോഹാൻഗ് നിവാസി" എന്നാണ്, ഇത് അരകാന്റെ ആദ്യകാല മുസ്ലിം പേരായിരുന്നു.  ആൻഡ്രൂ ടാൻ ഇത് അറബി ഭാഷയിലെ റഹാം (ദൈവത്തിന്റെ അനുഗ്രഹം) ൽ നിന്നും ഉരുത്തിരിഞ്ഞുവന്നതാണെന്നു വാദിക്കുന്നു. അരകാനിൽ വസിച്ചിരുന്ന ആദ്യകാല മുസ്ലീങ്ങൾ "ദൈവത്തിന്റെ അനുഗൃഹീത ജനത" എന്ന് സ്വയം വിശേഷിപ്പിച്ചിരുന്നു.
ആദ്യകാല ചരിത്രം
റോഹിൻഗ്യ ജനത തെക്കുകിഴക്കൻ ഏഷ്യയിലെ ഒരു തീരദേശ മേഖലയായ അരകാൻ എന്ന പ്രാചീന ഭൂവിഭാഗത്തിൽ കേന്ദ്രീകരിച്ചിരിക്കുന്നു. അരകാൻ പ്രദേശത്തെ യഥാർത്ഥ കുടിയേറ്റക്കാർ ആരാണെന്ന് വ്യക്തമല്ല. 3000 BCE മുതൽ രാഖൈനിൽ അരക്കാൻ ജനത വസിച്ചിരുന്നതായി പുരാവസ്തുശാസ്ത്രമനുസരിച്ച് തെളിവുകളില്ല എന്നാണ് ബർമ്മയിലെ ദേശീയ വാദികൾ വാദിക്കുന്നത്. നാലാം നൂറ്റാണ്ടായപ്പോൾ തെക്ക് കിഴക്ക് ഏഷ്യയിലെ ഏറ്റവും പുരാതനമായ ഇന്ത്യൻ സാമ്രാജ്യങ്ങളിൽ ഒരാളായിരുന്നു അരകാൻ. ആദ്യ അരാക്കനീസ് സംസ്ഥാനം അഭിവൃദ്ധിപ്രാപിച്ചത് ധന്യവാദിയിൽ ആയിരുന്നു. ശക്തികേന്ദ്രം പിന്നീട് വൈതാലി നഗരത്തിലേക്ക് മാറ്റി. ഈ പ്രദേശത്തുള്ള പുരാതന സംസ്കൃത ലിഖിതങ്ങൾ സൂചിപ്പിക്കുന്നത് ആദ്യത്തെ അരക്കനീസ് രാജ്യങ്ങളുടെ സ്ഥാപകർ ഇന്ത്യക്കാരാണെന്നാണ്. അക്കാലത്ത് അരക്കാൻ ഭരിച്ചിരുന്നത് ചന്ദ്ര വംശമായിരുന്നു. ബ്രിട്ടീഷ് ചരിത്രകാരനായ ഡാനിയൽ ജോർജ് എഡ്വേർഡ് ഹാൾ ഇങ്ങനെ പ്രസ്താവിക്കുന്നത് ബർമൻ വംശജർ അരകാനിൽ പത്താം നൂറ്റാണ്ടിന്റെ അവസാനത്തിൽ വരെ താമസിച്ചിരുന്നതായി തോന്നുന്നില്ല എന്നാണ്. അതിനാൽ, മുൻകാല രാജവംശങ്ങൾ ഇന്ത്യൻ വംശജരായരുന്നുവെന്നും ബംഗാളിലെ ജനസംഖ്യയുടെ അത്രയുമുള്ള ഒരു ജനവിഭാഗത്തെ ഭരിച്ചിരുന്നതായും കരുതപ്പെടുന്നു. ചരിത്രത്തിൽ അറിയപ്പെടുന്ന എല്ലാ തലസ്ഥാനങ്ങളും കിഴക്ക് ആധുനിക അക്യാബിനടുത്തുള്ള ഭാഗത്തായിരുന്നു.
ഇസ്ലാമിന്റെ വരവ് (8 മുതൽ 9 വരെയുള്ള നൂറ്റാണ്ട്)
ബംഗാൾ ഉൾക്കടലിന്റെ തീരപ്രദേശമായതിനാൽ, മൗര്യ സാമ്രാജ്യകാലം മുതൽത്തന്നെ ബർമൻ പ്രദേശങ്ങളും പുറംലോകവും തമ്മിലുള്ള സമുദ്ര വ്യാപാരത്തിന്റെയും സാംസ്കാരിക കൈമാറ്റത്തിന്റെയും ഒരു പ്രധാന കേന്ദ്രമായിരുന്നു അരാകാൻ. അറേബ്യൻ വ്യാപാരികൾ അരകാനുമായി മൂന്നാം നൂറ്റാണ്ട് മുതൽ ബന്ധപ്പെടുകയും അരകാനിലേക്ക് ബംഗാൾ ഉൾക്കടൽ വഴി എത്തിച്ചേരുകയും ചെയ്തു. എട്ടാം നൂറ്റാണ്ടിൽ തുടങ്ങി, അറബ് വ്യാപാരികൾ മിഷനറി പ്രവർത്തനങ്ങൾക്ക് തുടക്കം കുറിക്കുകയും ധാരാളം നാട്ടുകാർ ഇസ്ലാം സ്വീകരിക്കുകയും ചെയ്തു. ഇന്ത്യയിലേയ്ക്കും ചൈനയിലേയ്ക്കും യാത്രകൾ നടത്താൻ ഈ മേഖലയിലെ വാണിജ്യ മാർഗ്ഗങ്ങൾ മുസ്ലീങ്ങൾ ഉപയോഗിച്ചുവെന്നാണ് ചില ഗവേഷകരുടെ അഭിപ്രായം. സിൽക്ക് റോഡിന്റെ ഒരു തെക്കൻ ശാഖ, അക്കാലത്തെ ഇന്ത്യ, ബർമ്മ, ചൈന എന്നിവയെ ബന്ധിപ്പിച്ച് നിയോലിത്തിൽ കാലഘട്ടംമുതൽ നിലനിന്നിരുന്നു. ഒൻപതാം നൂറ്റാണ്ടു മുതൽ അരക്കാൻ അതിർത്തിയിലുള്ള തെക്കൻ ബംഗാൾ തീരപ്രദേശങ്ങൾ അറേബ്യൻ കച്ചവടക്കാർ രേഖപ്പെടുത്തിയിട്ടുണ്ട്. റോഹിങ്ക്യ ജനത അവരുടെ ചരിത്രത്തെ ഈ കാലഘട്ടത്തിൽ കണ്ടെത്തുന്നു. നാട്ടുകാരെ ഇസ്ലാമിലേയ്ക്കാ ആകർഷിക്കുന്നതിനുപുറമേ അറബ് വ്യാപാരികൾ പ്രാദേശിക വനിതകളെ വിവാഹം കഴിക്കുകയും അരകാനിൽ സ്ഥിരതാമസം തുടങ്ങുകയും ചെയ്തു. വിവാഹവും മതപരിവർത്തനവും മൂലം, അറഖാനിലെ മുസ്ലീം ജനസംഖ്യ ക്രമേണ വർധിച്ചു. ആധുനികകാല രോഹിങ്ക്യ ജനത ആദ്യകാല മുസ്ലിം അധിവാസകരുടെ പന്തുടർച്ചക്കാരെന്നു വിശ്വസിക്കുന്നു.
ബർമ്മയിൽനിന്നുള്ള കുടിയേറ്റക്കാർ (9 മുതൽ 15 വരെ നൂറ്റാണ്ട്)
ബർമ്മൻ പിയു നഗര-സംസ്ഥാനങ്ങളിലെ ഗോത്രക്കാരായിരുന്നു രാഖിൻസ്. ഒൻപതാം നൂറ്റാണ്ടിൽ അറഖാൻ പർവതനിരകളിലൂടെ അറഖാൻ പ്രദേശത്തിലേക്ക് ഇവർ കുടിയേറ്റം നടത്തി. ലെമ്രോ നദിയുടെ താഴ്‍വരയിൽ സാമ്പാവാക്ക് I, പയിൻസ, പരീൻ, ഹ്ക്രിറ്റ്, സാമ്പാവാക് II, മ്വോഹ്വാങ്, ട്വൊൻഗൂ, ലൌൻഗ്രെറ്റ് എന്നിങ്ങനെ അവർ നിരവധി പട്ടണങ്ങൾ സ്ഥാപിച്ചു. രാഖിൻ പട്ടണങ്ങൾ 1406 ൽ ബർമൻ സൈന്യത്തിന്റെ ആക്രമണത്തിനിരയായി. ബർമീസ് അധിനിവേശം റഖീൻ ഭരണാധികാരികളെ വടക്ക് ഭാഗത്ത് അയൽ ബംഗാളിൽ നിന്നും സഹായം തേടാൻ നിർബന്ധിതരാക്കി.
മ്രാവുക് യു രാജ്യം
അറഖാനിലെ ബംഗാൾ മുസ്ലീം കുടിയേറ്റത്തിന്റെ ആദ്യകാല തെളിവുകൾ, മ്രാവുക് യു രാജ്യത്തിലെ മിൻ സോ മോൻ (1430-34) രാജാവിന്റെ കാലത്തു തുടങ്ങുന്നു. 24 വർഷത്തെ ബംഗാൾ പ്രവാസകാലത്തിനു ശേഷം, 1430-ൽ ബംഗാൾ സുൽത്താനേറ്റിന്റെ സൈനിക സഹായത്തോടെ അരാക്കൻ സിംഹാസനം അദ്ദേഹം തിരിച്ചുപിടിച്ചു. അദ്ദേഹത്തോടൊപ്പമെത്തിയ ബംഗാളി വംശജർ ഈ പ്രദേശത്ത് സ്വന്തം കുടിയേറ്റകേന്ദ്രം രൂപപ്പെടുത്തി.
1430 കളിൽ നിർമ്മിക്കപ്പെട്ട ശാന്തികാൻ മോസ്ക്, വടക്കു നിന്ന് തെക്കോട്ട് നിന്നും 65 അടിയും കിഴക്ക് മുതൽ പടിഞ്ഞാറ് വരെ 82 അടി വിസ്താരവുമുള്ള അങ്കണം ഉൾപ്പെട്ടതായിരുന്നു. ഈ ദേവാലയം ദീർഘചതുരാകൃതിയിലുള്ള 33 മുതൽ 47 അടിവരെ ഉയരമുള്ള ഒരു കൂറ്റൻ കെട്ടിടമായിരുന്നു.
മിൻ സോ മോൻ രാജാവ് ബംഗാളിലെ സുൽത്താന് ചില പ്രദേശങ്ങൾ വിട്ടുകൊടുക്കുകയും ആ പ്രദേശങ്ങളിൽ അദ്ദേഹത്തിന്റെ പരമാധികാരം അംഗീകരിച്ചു കൊടുക്കുകയും ചെയ്തു. രാജകുടുംബത്തിന്റെ വാസൽ പദവിയ്ക്ക് അംഗീകാരം ലഭിച്ചതനുസരിച്ച്, അറഖാനിലെ ബുദ്ധ രാജാക്കന്മാർ ഇസ്ലാമിക സ്ഥാനപ്പേരുകൾ സ്വീകരിക്കുകയും ബംഗാളി സ്വർണ ദിനാർ രാജ്യത്തിനുള്ളിൽ നാണയമായി ഉപയോഗിച്ചുവരുകയും ചെയ്തു. ഒരു വശത്ത് ബർമൻ അക്ഷരമാലയും, മറുവശത്ത് പേർഷ്യൻ അക്ഷരമാലയുമുള്ള സ്വന്തം നാണയങ്ങളും മിൻ സോ മോൻ അച്ചടിച്ചിരുന്നു. അരക്കാന്റെ ബംഗാളുമായുള്ള ആശ്രിതാവസ്ഥയ്ക്ക് ആയുസു കുറവായിരുന്നു.
1433 ൽ സുൽത്താൻ ജലാലുദ്ദീൻ മുഹമ്മദ് ഷായുടെ മരണത്തിനു ശേഷം, നരമെയ്ഖ്‍ലായുടെ പിൻഗാമികൾ ബംഗാൾ ആക്രമിക്കുകയും, 1437 ൽ രാമു ഉപാസിലയും 1459 ൽ ചിറ്റഗോംഗും ആക്രമിച്ചു കീഴടക്കുകയും ചെയ്തു. 1666 വരെ അറഖാൻ ചിറ്റഗോംഗിന്റെ നിയന്ത്രണത്തിലായിരുന്നു. ബംഗാളിലെ സുൽത്താന്മാരിൽ നിന്ന് സ്വാതന്ത്ര്യത്തിന് ശേഷവും, അരക്കാനീസ് രാജാക്കന്മാർ മുസ്ലീം സ്ഥാനപ്പേരുകൾ നിലനിർത്തിയുള്ള സമ്പ്രദായം തുടർന്നിരുന്നു. ബുദ്ധമത രാജാക്കന്മാർ ബംഗാൾ സുൽത്താനുമായി സ്വയം താരതമ്യപ്പെടുത്തുകയും, മുഗൾ ഭരണാധികാരികളെ അനുകരിച്ചുള്ള വേഷവിധാനങ്ങൾ ധരിക്കുകയും ചെയ്തു. അവർ രാജഭരണത്തിൻകീഴിലെ അഭിമാനകരമായ സ്ഥാനങ്ങളിൽ മുസ്ലിംകളെ നിയമിക്കുന്നതു തുടരുകയും ചെയ്തു.അവരിൽ ചിലർ അരാക്കാനീസ് കോടതികളിൽ ബംഗാളി, പേർഷ്യൻ, അറബിക് എഴുത്തുകാർ ആയി പ്രവർത്തിച്ചു. ബാക്കിയുള്ള ബുദ്ധമതക്കാരും സമീപ ബംഗ്ലാദേശ് സുൽത്താനത്തിൽ നിന്നും ഇസ്ലാമിക ഫാഷൻ സ്വീകരിച്ചു. അരക്കാനീസ് ആക്രമണകാരികൾ അടിമകളായി കൊണ്ടുവന്നവരും, പോർട്ടുഗീസ് കുടിയേറ്റക്കാർ ബംഗാളിൽ ആക്രമണം നടത്തുന്നതു തുടരുകയും ചെയ്തതിന്റെ ഫലമായി പതിനേഴാം നൂറ്റാണ്ടിൽ ജനസംഖ്യ വീണ്ടും വർദ്ധിച്ചു. അടിമകളിൽ മുഗൾ ഭരണത്തിലെ ഉന്നതരിലെ അംഗങ്ങളും ഉൾപ്പെട്ടിരുന്നു. അർകോനീസ് രാജസഭയിലെ അറിയപ്പെടുന്ന ഒരു കവിയായിരുന്ന അലാവോൾ ഒരു പ്രമുഖ രാജകുടുബത്തിലെ അടിമയായിരുന്നു. രാജാവിന്റെ സേന, വാണിജ്യം, കൃഷിയ ഉൾപ്പെടെ വിവിധതരം തൊഴിലുകളിൽ അടിമത്തൊഴിലാളികളെ ഉപയോഗിച്ചിരുന്നു.
1660 ൽ മുഗൾ ബംഗാളിലെ ഗവർണ്ണറും മയൂര സിംഹാസനത്തിൻറെ അവകാശികളിലൊരാളുമായിരുന്ന ഷാ ഷുജ, അദ്ദേഹത്തിന്റെ സഹോദരൻ ഔറംഗസേബിനാൽ കജ്വാ യുദ്ധത്തിൽ പരാജയപ്പെടുകയും കുടുംബാംഗങ്ങളുമായി അരകാനിലേക്ക് ഓടിപ്പോകുകയും ചെയ്തു. 1660 ഓഗസ്റ്റ് 26-ന് ഷാ ഷൂജയും അദ്ദേഹത്തിന്റെ അനുചര സംഘവും അരാകനിൽ എത്തി. സാന്ത തുധമ്മ രാജാവ് അദ്ദേഹത്തിന് അഭയം നൽകി. 1660 ഡിസംബറിൽ അരക്കാനീസ് രാജാവ് ഷാ ഷുജയുടെ സ്വർണ്ണവും ആഭരണങ്ങളും കണ്ടുകെട്ടുകയും ഇത് രാജകീയ മുഗൾ അഭയാർഥികളുടെ ഒരു കലാപത്തിന് വഴിവെക്കുകയും ചെയ്തു. വ്യത്യസ്തങ്ങളായ വിവരങ്ങളനുസരിച്ച് ഷാ ഷുജയുടെ കുടുംബം അരാക്കൻ സേനയാൽ കൊല്ലപ്പെട്ടുവെന്നും ഷാ ഷുജ മണിപ്പൂരിലെ ഒരു രാജ്യത്തേക്ക് പലായനം ചെയ്തുവെന്നും കരുതപ്പെടുന്നു. എന്നിരുന്നാലും, ഷാ ഷൂജയുടെ പരിവാരങ്ങളിലുൾപ്പെട്ട അംഗങ്ങൾ അരാകനിൽ തന്നെ തുടരുകയും വില്ലാളികളായും കൊട്ടാരത്തിന്റെ കാവൽക്കാരായും ഉൾപ്പെടെയുള്ള ജോലികളിൽ രാജകീയ സൈന്യം അവരെ നിയമിക്കുകയും ചെയ്തു. ബർമീസ് സൈന്യം കീഴടക്കുന്നതുവരെ അവർ അരാഖാൻ രാജാവിനെ അധികാരത്തിലേക്കുയർത്തുവാനും ഇറക്കുവാനും കഴിവുള്ളവരായി പ്രവർത്തിച്ചു. അറക്കാനികൾ മുഗൾ ബംഗാളിലെ അവരുടെ ആക്രമണങ്ങൾ തുടരുകയും 1625 ൽ ധാക്ക ആക്രമിക്കുകയും ചെയ്തു. ഔറംഗസേബ് ചക്രവർത്തി മുഗൾ ബംഗാളിലെ ഗവർണറായിരുന്ന ഷയിസ്ത ഖാനോട് അരക്കാനീസ്-പോർച്ചുഗീസ് ആക്രമണകാരികളെ അമർച്ച ചെയ്യുവാൻ ഉത്തരവു നൽകി.
1666 ൽ ചിറ്റഗോംഗിനെ മ്രാവുക് യു രാജ്യത്തിൽനിന്നു തിരിച്ചു പിടിക്കുവാൻ ഷയിസ്ത ഖാന്റെ നേതൃത്വത്തിൽ 6000 സൈനികരും 288 യുദ്ധക്കപ്പലുകളുമടങ്ങിയ സേന ഒരുക്കം തുടങ്ങി. കലഡാൻ നദി വരെ മുഗൾ സേനയുടെ പര്യടനം തുടർന്നു. മുഗളന്മാർ അരക്കാന്റെ വടക്കൻ ഭാഗങ്ങൾ തങ്ങളുടെ നിയന്ത്രണത്തിലും ആശ്രിതഭരണത്തിലുമാക്കി. വടക്കൻ അരകനിലേയ്ക്ക് മുസ്ലീം ജനസംഖ്യ കേന്ദ്രീകരിക്കപ്പെട്ടു. 1960 ൽ ബർമ്മയിലെ ആരോഗ്യമന്ത്രി സുൽത്ത മഹ്മൂദ്, കലദാൻ നദി, റോഹിങ്ക്യയും റഖീൻ മേഖലയും തമ്മിലുള്ള അതിർത്തിയായി ചൂണ്ടിക്കാട്ടിയിരുന്നു.
ബർമ്മൻ കീഴടക്കൽ
1785-ൽ കൊൻബൌങ് രാജവംശം അർക്കാൻ പിടിച്ചടക്കുകയും റാഖൈൻ സംസ്ഥാനത്തിലെ ഏകദേശം 35,000 ആൾക്കാർ ബാമർ ജനങ്ങളിൽനിന്നുള്ള പീഡനങ്ങളിൽനിന്നു രക്ഷതേടി ബ്രിട്ടീഷ് ബംഗാളിലെ ചിറ്റഗോംഗ് പ്രദേശത്തേയ്ക്കു രക്ഷപ്പെട്ടു.ബാമർ ജനങ്ങൾ ആയിരക്കണക്കിന് പുരുഷൻമാരെ വധശിക്ഷയ്ക്ക് വിധിക്കുകയും റഖീനിൽ നിന്നുള്ള ഒരു വലിയ ഭാഗം ജനങ്ങളെ മധ്യ ബർമ്മയിലേക്കുള്ള നാടുകടത്തുകയും ചെയ്തു. ബ്രിട്ടീഷുകാർ പിടിച്ചടക്കിയകാലത്ത് അരാഖാൻ വളരെ കുറവു ജനസംഖ്യയുള്ള ഒരു പ്രദേശം ആയിരുന്നു.1799 ൽ ബ്രിട്ടീഷുകാരനായ ഫ്രാൻസിസ് ബുക്കാനാൻ-ഹാമിൽട്ടന്റെ "ബർമ്മ സാമ്രാജ്യം" എന്ന ആനുകാലികത്തിൽ പ്രസിദ്ധീകരിച്ച ലേഖനം അനുസരിച്ച്, "അറഖാനിൽ ഏറെക്കാലം അധിവസിച്ചിരുന്ന മുഹമ്മദീയർ, സ്വയം "റൂയിംഗ", അല്ലെങ്കിൽ തദ്ദേശീയ അറാക്കാനുകൾ എന്നു വിശേഷിപ്പിച്ചിരുന്നു. എന്നിരുന്നാലും, ഡെറക് ടോക്കിൻ പറയുന്നതനുസരിച്ച്, ഹാമിൽട്ടൺ ഈ പദം പിന്നീടുള്ള തന്റെ പ്രസിദ്ധീകരണങ്ങളിൽ ആരക്കാനിലെ മുസ്ലീങ്ങളെ പരാമർശിക്കുന്നതിനായി ഉപയോഗിച്ചിരുന്നില്ല. സർ ഹെൻട്രി യൂലെ ബർമൻ തലസ്ഥാനമായിരുന്ന ആവായിലേക്കുള്ള തന്റെ ഒരു നയതന്ത്ര ദൗത്യത്തിൽ, നിരവധി നപുംസകങ്ങളായ  മുസ്ലിംകൾ കൊൺബൌങ് രാജവംശത്തിൽ  സേവനം നടത്തിയിരുന്നത് കണ്ടിരുന്നതായി പറയപ്പെടുന്നു.
ബ്രിട്ടീഷ് കൊളോണിയൽ ഭരണം
ഇന്ത്യയിലെ ബ്രിട്ടീഷ് നയം ബംഗാൾ നിവാസികളെ അടുത്തുള്ള പ്രദേശങ്ങളിൽ നിന്ന് അക്കാലത്ത് ജനസംഖ്യ വളരെ കുറവായിരുന്നതും ഫലഭൂയിഷ്ടവുമായിരുന്ന അരാക്കൻ താഴ്‍വരയിലേയ്ക്കു കർഷകത്തൊഴിലാളികളായി കുടിയേറുവാൻ പ്രോത്സാഹിപ്പിച്ചു. ഈസ്റ്റ് ഇന്ത്യാ കമ്പനി അരാക്കനിലേയ്ക്ക് ബംഗാൾ പ്രസിഡൻസി വിപുലപ്പെടുത്തി. അക്കാലത്ത് ബ്രിട്ടീഷ് ഇന്ത്യയുടെ ഭാഗമായിരുന്ന ബംഗാളും അരക്കാനും തമ്മിൽ അന്തർദേശീയ അതിർത്തിയോ അങ്ങോട്ടുമിങ്ങോട്ടുമുള്ള കുടിയേറ്റത്തിന് നിയന്ത്രണങ്ങളോ ഇല്ലായിരുന്നു. പത്തൊൻപതാം നൂറ്റാണ്ടിന്റെ തുടക്കത്തിൽ ചിറ്റഗോങ്ങ് പ്രദേശത്തുനിന്നും ആയിരക്കണക്കിന് ബംഗാളികൾ അരാകനിലേയ്ക്ക് ജോലി തേടി പോയി. പതിനെട്ടാം നൂറ്റാണ്ടിൽ ബർമീസ് പിടിച്ചടക്കൽ സമയത്ത് ബംഗാളിലെ ചിറ്റഗോംഗിലേക്ക് നാടുകടത്തപ്പെട്ട ജനവിഭാഗം പിന്നീട് ബ്രിട്ടീഷ് നയത്തിന്റെ ഫലമായി അരക്കാനിലേയ്ക്കു തിരിച്ചു പോയതാണോ അരക്കാനിൽ പൂർവ്വികബന്ധമില്ലാത്ത ബംഗാളിൽനിന്നുള്ള പുതിയ കുടിയേറ്റക്കാരാണോ ഇവർ എന്ന് തിരിച്ചറിയുക തികച്ചും പ്രയാസമാണ്.
1872 ലെ ബ്രിട്ടീഷ് സെൻസസ് പ്രകാരം അക്യാബ് ജില്ലയിലെ മുസ്ലിം ജനങ്ങളുടെ എണ്ണം 58,255 ആയിരുന്നു. 1911 ആയപ്പോഴേക്കും മുസ്ലിം ജനസംഖ്യ 178,647 ആയി വർദ്ധിച്ചു.
ബ്രിട്ടീഷ് ഇന്ത്യയിൽ നിന്നു നെൽപ്പാടങ്ങളിൽ ജോലി ചെയ്യാനുള്ള കുറഞ്ഞ വേതനമുള്ള തൊഴിലാളികളുടെ ആവശ്യകതയാണ് പ്രധാനമായി കുടിയേറ്റത്തിന്റെ തരംഗങ്ങൾ ഉണർത്തിവിട്ടത്. ഇക്കാലത്ത് പ്രധാനമായും ചിറ്റഗോംഗ് മേഖലയിൽ നിന്നുള്ള ബംഗാളി കുടിയേറ്റക്കാർ പടിഞ്ഞാറൻ ടൗൺഷിപ്പായ അരാക്കനിലേക്ക് ഒഴുകിയെത്തി. ബ്രിട്ടീഷ് ഇന്തയുടെ ഭാഗമായിരുന്ന ആരാക്കാൻ ഉൾപ്പെടെയുള്ള ബർമ്മൻ പ്രദേശത്തേയ്ക്കുള്ള കുടിയേറ്റം അക്കാലത്ത് രാജ്യവ്യാപകമായ ഒരു പ്രതിഭാസമായിരുന്നു. ഈ കാരണങ്ങളാൽ 19-ഉം 20-ഉം നൂറ്റാണ്ടുകളിൽ കൂടുതൽ റോഹിങ്ക്യ വംശജരും ബ്രിട്ടീഷ് കൊളോണിയലിസ്റ്റുകൾക്കൊപ്പം എത്തിയതാണെന്നു ചരിത്രകാരന്മാർ വിശ്വസിച്ചിരുന്നു. ചരിത്രകാരനും പ്രസിഡന്റ് തെയിൻ സെയിനിന്റെ ഉപദേശകനുമായിരുന്ന താന്റ് മയിന്റ്-യു പറയുന്നതനുസരിച്ച്, "ഇരുപതാം നൂറ്റാണ്ടിന്റെ തുടക്കത്തിൽ, ചുരുങ്ങിയത് വർഷത്തിൽ 1/4 മില്യൺ ഇന്ത്യക്കാർ ബർമ്മൻ പ്രദേശങ്ങളിൽ എത്തിച്ചേർന്നുവെന്ന് വിലയിരുത്തപ്പെടുന്നു. കുടിയേറ്റം കുത്തനെ ഉയർന്ന 1927 വരെ ഇത് 480,000 ആളുകളിൽ എത്തിച്ചേരുകയും ലോകത്തിലെ ഏറ്റവും വലിയ കുടിയേറ്റ തുറമുഖ നഗരമായ ന്യൂയോർക്ക് നഗരത്തെ റംഗൂൺ മറികടക്കുകയും ചെയ്തു. അപ്പോഴേക്കും ബർമയിലെ യംഗോൺ, സിറ്റ്വെ, പാഥേൻ, മാവ്‍ലാമ്‍വൈൻ എന്നീ വലിയ നഗരങ്ങളിൽ ഇന്ത്യൻ കുടിയേറ്റക്കാർ ജനസംഖ്യയിൽ ഭൂരിഭാഗമായിരുന്നു. ബ്രിട്ടീഷ് ഭരണത്തിൻകീഴിൽ ബർമ നിസ്സഹായമായിരുന്നു, ശ്രേഷ്ഠതയും ഭയവും കൂടിച്ചേർന്ന തരം വംശീയതയിലൂന്നിയുള്ള പ്രതികരണങ്ങൾ ഇക്കാലത്ത് പുറത്തുവന്നിരുന്നു. ഗ്രിഫിത്ത് യൂണിവേഴ്സിറ്റിയിലെ പ്രൊഫസർ ആൻഡ്രൂ സേൽത്ത് എഴുതിയതനുസരിച്ച് 15, 16 നൂറ്റാണ്ടുകളിൽ അരകാനിൽ ജീവിച്ചിരുന്ന മുസ്ലിംകൾക്ക് അവരുടെ പൂർവികരെ കണ്ടെത്താനായെങ്കിലും മിക്ക റോഹിംഗ്യന്മാരും 19-ഉം 20-ഉം നൂറ്റാണ്ടുകളിൽ ബ്രിട്ടീഷ് കൊളോണിയലിസ്റ്റുകൾക്കൊപ്പം എത്തിയവരായിരുന്നു.
ചരിത്രകാരനായ ക്ളിവ് ജെ. ക്രിസ്റ്റിയുടെ അഭിപ്രായത്തിൽ, ഈ പ്രശനത്തിന് ബർമീസ് ദേശീയവാദികൾ അടിസ്ഥാന പ്രാധാന്യം നൽകി. 1930-31 കാലഘട്ടങ്ങളിൽ ലോവർ ബർമയിൽ ഗുരുതരമായ ഇന്ത്യൻ വിരുദ്ധ അസ്വാസ്ഥ്യങ്ങൾ ഉണ്ടായിരുന്നു. എന്നാൽ 1938 ൽ കലാപങ്ങൾ ഇന്ത്യൻ മുസ്ലിം സമുദായത്തിനെതിരായിമാറി. രണ്ടാം ലോകമഹായുദ്ധത്തിനു മുൻപ് ബർമീസ് ദേശീയത്വം ദൃഢമായിത്തീരുകയും ഇന്ത്യൻ സാന്നിദ്ധ്യവും ഇന്ത്യൻ മുസ്ലിംകൾവഴി ഇറക്കുമതി ചെയ്ത മതവും ആക്രമണങ്ങൾക്കു വിധേയമായി. വടക്കൻ അരാക്കനിലെ തദ്ദേശീയരായ മുസ്ലീങ്ങളും ഈ പോരാട്ടത്തിന്റെ ഇരകളായി മാറി.
കപ്പൽവ്യാപാരം
അറഖാൻ പ്രദേശം കടൽ വഴി പ്രവേശിക്കുവാൻ കൂടുതൽ എളുപ്പമുള്ളതായിരുന്നു. I ബ്രിട്ടീഷ് ആരകൻ ഡിവിഷനിൽ, അക്യാബ് തുറമുഖത്ത് ഫെറി സർവ്വീസുകൂടാതെ ബ്രിട്ടീഷ് ഇന്ത്യയിലെ ചിറ്റഗോംഗ്, നാരായൺഗഞ്ച്, ധാക്ക, കൊൽക്കത്ത തുടങ്ങിയ തുറമുഖങ്ങളുമായും ഒപ്പം റംഗൂണുമായും സമ്പന്നമായ വ്യാപാരം നടന്നിരുന്നു. യൂറോപ്പിൽ നിന്നും ചൈനയിൽ നിന്നുമുള്ള കപ്പൽ വ്യൂഹങ്ങൾ എത്തിയിരുന്ന അക്യാബ് അക്കാലത്ത് ലോകത്തിലെ ഒരു പ്രമുഖ അരിവ്യാപാര തുറമുഖങ്ങളിലൊന്നായിരുന്നു. പല ഇന്ത്യാക്കാരും അക്യാബിൽ താമസമുറപ്പിക്കുകയും തുറമുഖത്തും പശ്ചാത്തല പ്രദേശങ്ങളിലും സ്വാധീനവുമുറപ്പിക്കുയും ചെയ്തിരുന്നു.1931 ലെ ഒരു സെൻസസ് പ്രകാരം അക്യാബിൽ താമസിച്ചിരുന്ന ഇന്ത്യാക്കാരുടെ എണ്ണം 500,000 ആയിരുന്നു.
നിയമ നിർമ്മാണസഭ
ബർമയിലെ നിയമസഭാ കൗൺസിലിലും ബർമയിലെ നിയമനിർമ്മാണസഭയിലുമുൾപ്പെടെ ബർമയിലെ തദ്ദേശീയ സീറ്റുകളിലേയ്ക്ക് ധാരാളം അരാക്കൻ ഇന്ത്യക്കാർ തിരഞ്ഞെടുക്കപ്പെട്ടിരുന്നു. 1936 ലെ ബർമീസ് പൊതുതിരഞ്ഞെടുപ്പിൽ അക്യാബ് വെസ്റ്റിൽ നിന്നും അഡ്വക്കേറ്റ് യു ഫോ ഖൈനെയും മൗംഗ്ഡാവ്-ബുധിദൗങ്ങിൽ നിന്ന് ഗണി മാർക്കനും തെരഞ്ഞെടുക്കപ്പെട്ടിരുന്നു. 1939-ൽ മാംഗ്ഡാവ്-ബുധിദൗങിൽ നിന്നും യു തൻവി മാർക്കാൻ തെരഞ്ഞെടുക്കപ്പെട്ടിരുന്നു. ബർമ്മയിലെ തദ്ദേശീയ വിഭാഗത്തിൽനിന്നുള്ള അവരുടെ തിരഞ്ഞെടുപ്പ്, കുടിയേറ്റക്കാരായ ഇന്ത്യൻ സമാജികരിൽനിന്ന് അവരെ വേർപെടുത്തിയിരുന്നു.
രണ്ടാം ലോകമഹായുദ്ധം
രണ്ടാം ലോക മഹായുദ്ധസമയത്ത് ഇംപീരിയൽ ജപ്പാനീസ് സൈന്യം (IJA) ബ്രിട്ടീഷ് നിയന്ത്രിത ബർമയിലേക്ക് പ്രവേശിച്ചിരുന്നു.